cyanic-selkie/wikianc huggingface dataset:
1975-ലെ ബാൻചിവിയാവ് അണക്കെട്ട് തകർച്ച
ചൈനീസ് ഗവണ്മെന്റിന്റെ വിലയിരുത്തൽ
ചൈനീസ് ഗവണ്മെന്റ്റ് സ്രോതസ്സുകൾ, മഴയുടെ അളവിന് ഊന്നൽ നൽകിക്കൊണ്ട് മോശം എഞ്ചിനീയറിംഗ്, നിർമ്മാണം എന്നിവയ്ക്ക് പ്രാധാന്യം നൽകാതെ ഇതിനെ മനുഷ്യനിർമിത ദുരന്തം എന്നതിലുപരി പ്രകൃതിദത്തമായ ഒന്നാണെന്ന് കണക്കാക്കുന്നു. ആയിരം വർഷത്തിലൊരിക്കലുണ്ടാകുന്ന വെള്ളപ്പൊക്കത്തെ (പ്രതിദിനം 300 മില്ലിമീറ്റർ മഴ) അതിജീവിക്കാനാണ് അണക്കെട്ട് രൂപകൽപ്പന ചെയ്തിരിക്കുന്നതെന്നും എന്നാൽ 2000 വർഷത്തിലൊരിക്കലുണ്ടാകുന്ന വെള്ളപ്പൊക്കം 1975 ഓഗസ്റ്റിൽ നീന ചുഴലിക്കാറ്റിനെ തുടർന്ന് ഉണ്ടായെന്നും പീപ്പിൾസ് ഡെയ്‌ലി പറഞ്ഞു. ഒരു അനുഷ്ണവാതമുഖം(Cold Front) ചുഴലിക്കാറ്റിനെ രണ്ട് ദിവസത്തേക്ക് തടഞ്ഞു, അതിന്റെ ദിശ ആത്യന്തികമായി വടക്കുകിഴക്ക് നിന്ന് പടിഞ്ഞാറോട്ട് മാറി. ഈ നിശ്ചലമായ ചുഴലിക്കാറ്റിന്റെ ഫലമായി, 24 മണിക്കൂറിനുള്ളിൽ ഒരു വർഷത്തിലേറെയുള്ള കാലയളവിൽ പെയ്യുന്നതിന് തത്തുല്യമായ മഴ പെയ്തു, ഇത് കാലാവസ്ഥാ പ്രവചനങ്ങൾക്ക് പ്രവചിക്കാൻ കഴിഞ്ഞില്ല.[ മണിക്കൂറിൽ 189.5 മില്ലിമീറ്റർ (7.46 ഇഞ്ച്) മഴയും പ്രതിദിനം 1,060 മില്ലിമീറ്റർ (42 ഇഞ്ച്) പെയ്തത്, ശരാശരി വാർഷിക മഴയായ 800 മില്ലിമീറ്റർ (31 ഇഞ്ച്) കവിഞ്ഞ് പുതിയ റെക്കോർഡുകൾ സ്ഥാപിച്ചു. ചുഴലിക്കാറ്റിന്റെ ശക്തി കുറഞ്ഞതിനാൽ റഡാറിൽ നിന്ന് അപ്രത്യക്ഷമായതായി ചൈന സെൻട്രൽ ടെലിവിഷൻ റിപ്പോർട്ട് ചെയ്തു.[14] സിന്‌ഹുവയുടെ അഭിപ്രായത്തിൽ, ബീജിംഗ് ആസ്ഥാനമായുള്ള സെൻട്രൽ മെറ്റീരിയോളജിക്കൽ ഒബ്സർവേറ്ററിയുടെ പ്രവചനം 100 മില്ലിമീറ്റർ മഴ പെയ്യുമെന്നായിരുന്നു.
അവലംബം
വർഗ്ഗം:അണക്കെട്ട് തകർച്ചകൾ
സൂട്ടോപ്യ
2016 -ൽ പുറത്തിറങ്ങിയ ഒരു അമേരിക്കൻ 3ഡി ആനിമേഷൻ ചിത്രമാണ് സൂട്ടോപ്യ (Zootopia). വാൾട്ട് ഡിസ്നി അനിമേഷൻ സ്‌റ്റുഡിയോ നിർമ്മിച്ച ഈ ചിത്രം വിതരണം ചെയ്തത് വാൾട്ട് ഡിസ്നി പിക്ചർസ് ആണ്. വാൾട്ട് ഡിസ്നി ആനിമേഷൻ ക്ലാസ്സിക് പരമ്പരയിലെ 55ാം ചിത്രമാണ് ഇത്. ബൈറോൺ ഹോവർഡും റിച് മൂറും സംവിധാനം ചെയ്ത ചിത്രത്തിൽ ജിന്നിഫെർ ഗുഡ്‌വിൻ, ജേസൺ ബേറ്റ്മാൻ, ഇദ്രിസ് എൽബ, ജെന്നി സ്ലേറ്റ്, നേറ്റ് ടൊറൻസ്, ടോമി ചോങ്ങ്, ജെ.കെ. സിമ്മൺസ്, ഷക്കീര തുടങ്ങിയവർ ശബ്ദം നൽകി. ഒരു മുയൽ പോലീസ് ഓഫീസറും തട്ടിപ്പുകാരനായ ഒരു കുറുക്കനും ചേരുന്ന ഒരു അസാധാരണ കൂട്ടുകെട്ട് മെട്രൊ നഗരത്തിലെ അനേകം തിരോധാനങ്ങൾക്ക് പിന്നിലെ രഹസ്യം കണ്ടുപിടിക്കുന്നതാണ് ചിത്രത്തിന്റെ ഇതിവൃത്തം.
ഫെബ്രുവരി 17, 2016 -ൽ എൽ കപ്പിത്താൻ തീയറ്ററിൽ ആദ്യമായി പ്രദർശിപ്പിച്ച ചിത്രം തുടർന്ന് മാർച്ച് 4, 2016 -ന് പൂർണമായും റിലീസ് ചെയ്തു. മികച്ച നിരൂപകപ്രസംശ നേടിയ ചിത്രത്തിന്റെ, അനിമേഷൻ, ഡബ്ബിങ്, തിരക്കഥ എന്നിവ പ്രകീർത്തിക്കപ്പെട്ടു. ചിത്രത്തിന്റെ കാതൽ ആയ മുൻവിധി എന്ന ആശയം തികച്ചും കാലോചിതമായ കാര്യമെന്ന് നിരൂപകർ ചൂണ്ടിക്കാട്ടി. ബോക്സ് ഓഫീസിൽ തകർപ്പൻ പ്രകടനം കാഴ്ചവെച്ച ചിത്രം ലോകമെമ്പാടുമായി ഒരു ബില്യൺ ഡോളർ വരുമാനം നേടി 2016-ൽ ഏറ്റവും വരുമാനം നേടുന്ന രണ്ടാമത്തെതും എക്കാലത്തെയും 25 മത് ചിത്രവുമായി. മികച്ച ആനിമേഷൻ ചലച്ചിത്രത്തിനുള്ള അക്കാദമി അവാർഡ്, ഗോൾഡൻ ഗ്ലോബ് അവാർഡ്, ആനി അവാർഡ് എന്നിവ സൂട്ടോപ്യ നേടി.
അവലംബം
വർഗ്ഗം:ആനിമേറ്റെഡ് ചലച്ചിത്രങ്ങൾ വർഗ്ഗം:ത്രിമാന ചലച്ചിത്രങ്ങൾ വർഗ്ഗം:സാഹസിക ചലച്ചിത്രങ്ങൾ വർഗ്ഗം:2016-ൽ പുറത്തിറങ്ങിയ അമേരിക്കൻ ചലച്ചിത്രങ്ങൾ വർഗ്ഗം:വാൾട്ട് ഡിസ്നി ചലച്ചിത്രങ്ങൾ
ഫിലിപ്പ് പേറ്റൻ
ഫിലിപ് പേറ്റൻ (24 ഏപ്രിൽ 1856 -23 ജൂലൈ 1951) ഫ്രാൻസിന്റെ സേനാധിപതി ആയിരുന്നു. ഒന്നാം ലോകമഹായുദ്ധത്തിൽ ജർമൻ പടയെ സധൈര്യം പൊരുതി തോല്പിച്ചതിന് ഫ്രാൻസ്  ഫിലിപ് പേറ്റന്  മാർഷൽ പദവി (Maréchal de France ) നല്കി ബഹുമാനിച്ചു. വെർദൂൺ യുദ്ധത്തിൽ പ്രദർശിപ്പിച്ച യുദ്ധതന്ത്രവും ധീരസാഹസികതയും വെർദൂൺ സിംഹം എന്ന പേരും പേറ്റന് നേടിക്കൊടുത്തു. എന്നാൽ രണ്ടാം ലോക മഹായുദ്ധക്കാലത്ത് വിഷി സർക്കാറിനു നേതൃത്വം നല്കിയ പേറ്റന്റെ ജർമൻ അനുഭാവവും സൈനിക- രാഷ്ട്രീയ-സാമൂഹ്യ നിലപാടുകളും പല വിവാദങ്ങൾക്കും കാരണമായി. യുദ്ധാനന്തരം പേറ്റൻ രാജ്യദ്രോഹത്തിന് ശിക്ഷിക്കപ്പെട്ടു. പേറ്റന്റെ വാർധക്യാവസ്ഥ പരിഗണനയിലെടുത്ത് വധശിക്ഷ ആജീവനാന്തത്തടവാക്കി മാറ്റി.തടവുശിക്ഷ അനുഭവിച്ചു കൊണ്ടിരിക്കേ നിര്യാതനായി.
ജീവിതരേഖ
ഫിലിപ്പ് പേറ്റന്റെ ജനനം കർഷകകുടുബത്തിലായിരുന്നു. മുഴുവൻ പേര്- ഹെൻറി ഫിലിപ് ബെനോനി ഓമർ ജോസെഫ് പേറ്റൻ. ഇരുപതാമത്തെ വയസ്സിൽ ഫ്രഞ്ചു സൈന്യത്തിൽ ചേർന്നതോടെ മിലിറ്ററി പരിശീലന കേന്ദ്രങ്ങളിൽ പ്രവേശനം ലഭിച്ചു. അങ്ങനെ പഠനം പൂർത്തിയാക്കാനുള്ള അവസരം ലഭിച്ചു. അതിനുശേഷം പല സൈനികവിഭാഗങ്ങളിലും സേവനമനുഷ്ഠിച്ചു. 1912-ൽ അമ്പത്തിയാറാമത്തെ വയസ്സിലാണ് പേറ്റൻ കേണൽ പദവിയിലേക്ക് ഉയർത്തപ്പെട്ടത്. രണ്ടു വർഷത്തിനകം ജനറലായി ഉദ്യോഗക്കയറ്റം ലഭിച്ചു.
വെർദൂൺ യുദ്ധം (1916 ഫെബ്രുവരി 21 -1916 ഡിസംബർ 16)
ഒന്നാം ലോക മഹായുദ്ധത്തിൽ കോട്ട നഗരമായിരുന്ന വെർദൂൺ സംരക്ഷിക്കാനുള്ള ചുമതല പേറ്റന്റെ ചുമലുകളിൽ വീണു. മൂന്നു വശങ്ങളിൽ നിന്നും ജർമൻ സൈന്യം വെടിക്കോപ്പുകളും, വിഷവാതകവും ഉപയോഗിച്ച് ഫ്രഞ്ചു സൈന്യത്തെ ആക്രമിച്ചു. മുന്നൂറു ദിവസങ്ങളോളം നീണ്ടു നിന്ന വെർദൂൺ യുദ്ധം വമ്പിച്ച ആൾനാശത്തിനും വസ്തുനാശത്തിനും കാരണമായെങ്കിലും, ഫ്രാൻസിന് ജർമനിയുടെ മേൽ നിർണായകവിജയം നേടാനായി. സാധാരണക്കാരായ ഫ്രഞ്ചു ഭടന്മാരുടെ (poilu) സഹനശക്തിയുടേയും ദേശഭക്തിയുടേയും വിജയമായിട്ടാണ് വെർദൂൺ ഫ്രഞ്ചു ചരിത്രത്തിൽ കുറിപ്പിടപ്പെടുന്നത്. സൈന്യത്തിന്റെ വീര്യവും അച്ചടക്കവും നിലനിർത്താനുള്ള വ്യക്തിപ്രഭാവം പേറ്റന് ഉണ്ടായിരുന്നു. താമസിയാതെ കമാൻഡർ-ഇൻ-ചീഫ് ആയി നിയമിക്കപ്പെട്ടു. യുദ്ധാനന്തരം ജർമനി തോൽവി സമ്മതിച്ച് സഖ്യകക്ഷികൾ രൂപം നല്കിയ ഉടമ്പടിയിൽ ഒപ്പു വെക്കുമ്പോൾ ഫ്രാൻസിനെ പ്രതിനിധീകരിച്ച് വെയ്ൻഗാഡിനോടൊപ്പം പേറ്റനും ഉണ്ടായിരുന്നു.
ബഹുമതികൾ, പദവികൾ
നവമ്പർ 1918-ൽ പേറ്റന് മാർഷൽ പദവി ലഭിച്ചു. പിന്നീട് സർവ്വോത്തര സൈനിക പദവി വൈസ് പ്രസിഡൻഡ് ഓഫ് സുപ്രീം വാർ കൗൺസിൽ, ഇൻസ്പെക്റ്റർ ജനറൽ ഓഫ് ദി ആർമി എന്നീ പദവികളിലേക്കും ഉയർത്തപ്പെട്ടു. 1931-ൽ എഴുപത്തിയഞ്ചാമത്തെ വയസ്സിൽ പേറ്റൻ സൈനികസേവനത്തിൽ നിന്ന് വിരമിച്ചു. ഫ്രാൻസിൽ വ്യാപകമായി പ്രതിഷേധങ്ങളും അക്രമസംഭവങ്ങളും പൊട്ടിപ്പുറപ്പെട്ടപ്പോൾ പ്രസിഡൻഡ് ലെബ്രൂൺ പേറ്റനെ മന്ത്രിസഭയിലേക്കു ക്ഷണിച്ചു. 1935-ൽ ലുപെറ്റിഷോണൽ (Ke Petit Jouranl) എന്ന പത്രിക നടത്തിയ ജനഹിതസർവ്വേയിൽ പേറ്റൻ ജനപ്രിയനേതാവെന്ന സ്ഥാനം നേടിയെടുത്തു. . 1939-ൽ പേറ്റൻ സ്പെയിന്ലേക്കുള്ള അംബാസഡറായി നിയുക്തനായി.
രണ്ടാം ലോക മഹായുദ്ധം
രണ്ടാം ലോക മഹായുദ്ധം പൊട്ടിപ്പുറപ്പെട്ടപ്പോൾ പേറ്റൻ മന്ത്രി സഭയിലേക്കു ക്ഷണിക്കപ്പെട്ടു. ആദ്യം നിരസിച്ചെങ്കിലും മെയ് 18-ന് പേറ്റൻ ക്ഷണം സ്വീകരിച്ചു. പുറമെ നിന്ന് ബ്രിട്ടീഷ് സഹായത്തോടെ ജർമനിയെ എതിർത്തു തോല്പിക്കാമെന്ന് പ്രധാനമന്ത്രി റെയ്നോഡ് വാദിച്ചു. യാതൊരു കാരണവശാലും താൻ രാജ്യത്തേയും ജനങ്ങളേയും ഉപേക്ഷിച്ചു പോകില്ലെന്നും ഒന്നാം ലോകമഹായുദ്ധം വരുത്തിത്തീർത്ത ആൾനാശവും സാമ്പത്തികത്തകർച്ചയും  ഫ്രാൻസിന് താങ്ങാവുന്നതിലധികമായിരുന്നെന്നും യുദ്ധം നിറുത്തൽ കരാറു മാത്രമേ ഫ്രാൻസിന് അനുകൂലമാവൂ എന്നുമുള്ള അഭിപ്രായത്തിൽ പേറ്റനും ഉറച്ചു നിന്നു. ഇത് മന്ത്രി സഭയിൽ പിളർപ്പുണ്ടാക്കി. ജനപ്രതിനിധിസഭയിൽ ഭൂരിപക്ഷം ജനപ്രിയനേതാവായ പേറ്റനെ പിന്താങ്ങി. പ്രധാനമന്ത്രി റെയ്നോഡ് രാജി വെച്ചൊഴിഞ്ഞു. പേറ്റൻ പ്രധാനമന്ത്രി പദം ഏറ്റെടുത്തു.
പേറ്റന്റെ പ്രസംഗം
1940 ജൂൺ 17ന് ഉച്ചക്ക് 12.30ന്  മാർഷൽ പേറ്റൻ രാഷ്ട്രത്തെ റോഡിയോയിലൂടെ അഭിസംബോധന ചെയ്തു. ഫ്രാൻസിന്റെ ഭരണച്ചുമതല താൻ ഏറ്റെടുത്തിരിക്കുന്നു. ഫ്രഞ്ചു സൈന്യത്തിന്റെ ധീരസാഹസികതകളെക്കുറിച്ച് തനിക്ക് ഒട്ടും സംശയമില്ല.പക്ഷെ ഇന്ന് ഫ്രാൻസ് യുദ്ധം ചെയ്യാനുള്ള നിലയിലല്ല. അതുകൊണ്ട് രാഷ്ട്രത്തിന്റെ നന്മയെക്കരുതി മാത്രമാണ്, അത്യന്തം വേദനയോടെ താനീ യുദ്ധവിരാമക്കരാറിന് തയ്യാറാവുന്നത്. ,
വിഷി ഗവർമെൻറ്
1940 ജൂൺ 23ന് ജർമനിയുമായുള്ള യുദ്ധം നിറുത്തൽ കരാറിൽ  പേറ്റൻ ഒപ്പു വെച്ചു. ഉടമ്പടിയിലെ വ്യവസ്ഥകൾ പ്രാൻസിന് ഹിതകരമായിരുന്നില്ല. ഫ്രാൻസ് രണ്ടായി വിഭജിക്കപ്പെട്ടു, ജർമൻ അധീന മേഖലയും സ്വതന്ത്ര വിഷിമേഖലയും. ജൂലൈ പത്തിന് ഫ്രാൻസിന്റെ സർവ്വാധികാരിയായി എൺപത്തിനാലുകാരനായ പേറ്റൻ സ്ഥാനമേറ്റു. ഫ്രാൻസിന്റെ ഭരണനയങ്ങളി വലതുപക്ഷ സ്വാധീനം പ്രകടമായി. 1940 ഒക്റ്റോബർ 10-നു പുറപ്പെടുവിച്ച ഉത്തരവു പ്രകാരം വിവാഹിതകൾക്ക് പൊതുസ്ഥാപനങ്ങളിൽ ജോലി നിഷേധിക്കപ്പെട്ടു. 1941 ഏപ്രിലിൽ വിവാഹമോചനം ദുഷ്കരമായിത്തീർന്നു. യുവജനതയെ ബോധവത്കരിക്കാനും അവരിൽ സദാചാരബോധം വളർത്തിയെടുക്കാനുമായി യുവജനസംഘടന  (Chantiers de la jeunesse,Compagnons de France) രൂപികരിക്കപ്പെട്ടു.ഇതോടൊപ്പം ഫ്രഞ്ചു കർഷകരും കാർഷികമേഖലയും പ്രാധാന്യം നേടി. . ഫ്രഞ്ചുകാരല്ലാത്തവരെ  മുഖ്യധാരയിൽ നിന്ന് ഒഴിവാക്കാനുള്ള ശ്രമങ്ങൾ ഊർജ്ജിതമായി. തീവ്രദേശീയവാദം രാഷ്ട്രത്തിന്റെ നയമായി. ഫ്രാൻസിന്റെ മുദ്രാവാക്യം - സ്വാതന്ത്ര്യം, സമത്വം സാഹോദര്യം എന്നത് കുടുംബം, തൊഴിൽ സ്വദേശം എന്നായി മാറ്റിയെഴുതപ്പെട്ടു. മാർഷെൽ നിങ്ങളോടൊപ്പം എന്നർഥം വരുന്ന സമരഗാനം (Maréchal, nous voilà !)പേറ്റന് ജനപിന്തുണ പ്രഖ്യാപിച്ചു. ജൂതവിവേചനത്തിനും പീഡനത്തിനും പേറ്റന്റെ നേതൃത്വത്തിലുള്ള വിഷി ഗവർമെന്റ് കൂട്ടു നിന്നു. 1942 നവമ്പർ 11-ന് സ്വതന്ത്ര വിഷി മേഖലയും ജർമൻ അധീനതയിലായി. അതോടെ പേറ്റന്റേത് പാവസർക്കാറായി. 1944-സപ്റ്റമ്പറിൽ പരാജയം ആസന്നമായപ്പോൾ, ജർമൻ അധികൃതർ പേറ്റനെ നിർബന്ധപൂർവും തങ്ങളോടൊപ്പം സിഗ്മാരിങ്ഗനിലേക്ക് കൂട്ടിക്കൊണ്ടുപോയി. എന്നാൽ ഫ്രാൻസിലേക്ക് തിരിച്ചു ചെന്നേ തീരുവെന്ന പേറ്റന്റെ പിടിവാശി അവസാനം വിജയിച്ചു. 1945 ഏപ്രിൽ 28-ന് പേറ്റൻ ഫ്രാൻസിൽ തിരിച്ചത്തി.
യുദ്ധാനന്തരം- കുറ്റം, ശിക്ഷ, മരണം
1945ആഗസ്റ്റ് 15-ന് വിധി പ്രഖ്യാപിച്ചു. ഏകാധിപത്യം സ്ഥാപിക്കണമെന്ന ദുരുദ്ദേശത്തോടെ യുദ്ധവിരാമ ഉടമ്പടിയിൽ ഒപ്പു വെച്ചതിന്, ജർമനിയുമായി ഗൂഢാലോചന നടത്തിയതിന്, പേറ്റൻ കുറ്റക്കാരനാണെന്നു സ്ഥിരീകരിച്ചു. സകല സൈനികബഹുമതികളും റദ്ദുചെയ്യപ്പെട്ടു. പക്ഷെ മാർഷൽ എന്ന പദവി മാത്രം റദ്ദാക്കാനായില്ല. കാരണം അത് ഫ്രഞ്ചു പാർലമെന്റം സമ്മാനിച്ചതായിരുന്നു. അതു നീക്കം ചെയ്യാൻ ജൂഡീഷ്യറിക്ക് അധികാരമില്ലായിരുന്നു. ഒറ്റവോട്ടിന്റെ ഭൂരിപക്ഷത്തോടെ വധശിക്ഷക്കു വിധിക്കപ്പെട്ടെങ്കിലും  വാർധക്യം കണക്കിലെടുത്ത്  ശിക്ഷ ജീവപര്യന്തമായി കുറച്ചു. തടവിൽ കഴിയവെ 1951 ജൂലൈ 23-ന് തൊണ്ണൂറ്റിയഞ്ചാമത്തെ വയസ്സിൽ പേറ്റൻ അന്തരിച്ചു.
പിൽക്കാലങ്ങളിൽ
പേറ്റന്റെ മരണശേഷം വിശ്വസ്തരായ അനുയായികൾ പേറ്റൻ സ്മരണകൾ നിലനിറുത്താനും ന്യായീകരിക്കാനുമായി കൂട്ടായ്മയുണ്ടാക്കി.( l'association pour la défense de la mémoire du maréchal Pétain ). പേറ്റന്റെ പ്രവർത്തികളെക്കുറിച്ച് പുനർവിചിന്തനം ചെയ്യാൻ ഈ കൂട്ടായ്മ നിരന്തരം ആവശ്യപ്പെടുന്നു. . ഫ്രഞ്ചു പ്രസിഡൻഡ് മിത്തറാനഡ് പതിവായി പേറ്റന്റെ ശവകുടീരത്തിൽ പുഷ്പചക്രം സമപ്പിക്കാറുണ്ടെന്നു വസ്തുത 1992-ൽ പുറത്തുവന്നു. വിഷി നേതാവ് എന്ന നിലക്കല്ല, വെർദൂൺ സിംഹമെന്ന നിലക്കാണ് ഈ പുഷ്പചക്രമെന്ന വിശദീകരണം നല്കപ്പെട്ടെങ്കിലും അത് പലർക്കും സ്വീകാര്യമായില്ല
അവലംബം
വർഗ്ഗം:ഫ്രാൻസിന്റെ ചരിത്രം വർഗ്ഗം:ഫ്രാൻസിന്റെ പ്രധാനമന്ത്രിമാർ വർഗ്ഗം:വിഷി ഫ്രാൻസ്
ബി.ജെ. മെഡിക്കൽ കോളേജ്, അഹമ്മദാബാദ്
ചരിത്രം
അഹമ്മദാബാദ് സിവിൽ ഹോസ്പിറ്റലുമായി അഫിലിയേറ്റ് ചെയ്ത അഹമ്മദാബാദ് മെഡിക്കൽ സ്കൂൾ 1871 ലാണ് സ്ഥാപിതമായത്. ഹോസ്പിറ്റൽ അസിസ്റ്റന്റ് ട്രെയിനിംഗിൽ പഠിക്കുന്ന 14 വിദ്യാർത്ഥികൾ സ്കൂളിൽ ഉണ്ടായിരുന്നു. ബിസിനസുകാരനായ ബൈറാംജി ജീജീഭോയ് 1879-ൽ 20000 ₹20000 സംഭാവന നൽകി, അദ്ദേഹത്തിന്റെ പേരിൽ സ്‌കൂളിന് ബിജെ മെഡിക്കൽ സ്കൂൾ എന്ന് പുനർനാമകരണം ചെയ്തു. 1917-ൽ, ബോംബെയിലെ കോളേജ് ഓഫ് ഫിസിഷ്യൻസ് &amp; സർജൻസുമായി സ്കൂൾ അഫിലിയേറ്റ് ചെയ്തു. പിന്നീട് ഇത് ബിജെ മെഡിക്കൽ കോളേജായി മാറുകയും ബോംബെ സർവകലാശാലയുമായി അഫിലിയേറ്റ് ചെയ്യുകയും ലൈസൻസ് സർട്ടിഫൈഡ് ഫിസിഷ്യൻ ആൻഡ് സർജൻ (എൽസിപിഎസ്) ബിരുദം നൽകുകയും ചെയ്തു. 1951-ൽ ബിരുദ കോഴ്‌സുകൾക്കും 1956 ൽ ബിരുദാനന്തര കോഴ്‌സുകൾക്കുമായി ഇത് ഗുജറാത്ത് യൂണിവേഴ്‌സിറ്റിയുമായി അഫിലിയേറ്റ് ചെയ്‌തു.
അവലംബം
വർഗ്ഗം:ഗുജറാത്തിലെ മെഡിക്കൽ കോളേജുകൾ
മേക്ക് റൂം
റോബർട്ട് പീറ്റേഴ്‌സ് സംവിധാനം ചെയ്ത് റോജേഴ്‌സ് ഒഫിം നിർമ്മിച്ച, തീവ്രവാദത്തെ അഭിമുഖീകരിക്കുന്ന പ്രണയവും സ്വപ്നങ്ങളുടെ പിന്തുടരലും തമ്മിലുള്ള ബന്ധം പ്രദർശിപ്പിക്കുന്ന നൈജീരിയൻ 2018 ഹൗസാ ഫീച്ചർ ഫിലിമാണ് മേക്ക് റൂം. യാക്കൂബു മുഹമ്മദ്, സാനി മുവാസു, റെക്കിയ അത്താ, ഉസ്മാൻ ഉസി തുടങ്ങിയ കന്നിവുഡ് അഭിനേതാക്കളും നടിമാരും ഈ ചിത്രത്തിൽ അഭിനയിക്കുന്നു. ആദംസ് ഗർബ, അസാബെ മഡകെ, അബ്ബാ സാക്കി, അബൂബക്കർ മൈന എന്നിവർ പിന്തുണച്ചു.
ബഹുമതികൾ
2019-ലെ പതിനഞ്ചാമത് ആഫ്രിക്ക മൂവി അക്കാദമി അവാർഡിൽ ഈ ചിത്രം നാമനിർദ്ദേശം ചെയ്യപ്പെട്ടു. അതിന് ലഭിച്ച നാമനിർദ്ദേശങ്ങളിൽ ഇവ ഉൾപ്പെടുന്നു:
പുറംകണ്ണികൾ
വർഗ്ഗം:2018-ലെ ചലച്ചിത്രങ്ങൾ
കൊറിയൻ എയർ
കൊറിയൻ എയർ എന്ന പേരിൽ പ്രവർത്തിക്കുന്ന കൊറിയൻ എയർലൈൻസ് കോ. ലിമിറ്റഡ്(ഹൻ‌ഗുൾ:대한항공), വിമാനങ്ങളുടെ എണ്ണത്തിലും, അന്താരാഷ്ട്ര ലക്ഷ്യസ്ഥാനങ്ങളുടെ എണ്ണത്തിലും, അന്താരാഷ്ട്ര വിമാനങ്ങളുടെ എണ്ണത്തിലും ദക്ഷിണ കൊറിയയിലെ ഏറ്റവും വലിയ എയർലൈൻ ആണ്. ഈ എയർലൈനിൻറെ ആസ്ഥാനം ദക്ഷിണ കൊറിയയിലെ സോൾ ആണ്
കൊറിയൻ എയറിൻറെ അന്താരാഷ്ട്ര യാത്രാ വിഭാഗവും അതിൻറെ കാർഗോ വിഭാഗവും ചേർന്നു 45 രാജ്യങ്ങളിലെ 130 ലക്ഷ്യസ്ഥാനങ്ങളിലേക്ക് സർവീസ് നടത്തുന്നു, അതേ സമയം ആഭ്യന്തര വിഭാഗം 20 ലക്ഷ്യസ്ഥാനങ്ങളിലേക്ക് സർവീസ് നടത്തുന്നു. ഇഞ്ചിയോൺ അന്താരാഷ്‌ട്ര എയർപോർട്ടാണ് കൊറിയൻ എയറിൻറെ അന്താരാഷ്‌ട്ര ഹബ്.
ജിൻ എയർ കമ്പനിയുടെ മാതൃ സ്ഥാപനം കൊറിയൻ എയറാണ്, മാത്രമല്ല കൊറിയൻ എയർ സ്കൈടീമിൻറെ സ്ഥാപക അംഗംകൂടിയാണ്. സ്റ്റാർ അല്ലയാൻസിനു പിന്നിൽ ലോകത്തെ ഏറ്റവും വലിയ രണ്ടാമത്തെ അല്ലയാൻസ് ഇപ്പോൾ സ്കൈടീമാണ്. 2012-ൽ ബിസിനസ്‌ ട്രാവലർ റീഡർസ് ഏഷ്യയിലെ ഏറ്റവും മികച്ച എയർലൈനായി തിരഞ്ഞെടുക്കപ്പെട്ടു. ഇപ്പോൾ കൊറിയൻ എയർലൈൻസ് 2018 ശൈത്യകാല ഒളിമ്പിക്സിൻറെ ഔദ്യോഗിക സ്പോൺസറാണ്.
ചരിത്രം
1946-ൽ സ്ഥാപിക്കപ്പെട്ട കൊറിയൻ നാഷണൽ എയർലൈനിനു പകരമായി, 1962-ൽ, കൊറിയൻ എയർ ലൈൻസ് എന്നാ പേരിൽ, ദക്ഷിണ കൊറിയൻ സർക്കാർ സ്ഥാപിച്ചതാണ് കൊറിയൻ എയർ. മാർച്ച്‌ 1, 1969-ൽ ഹൻജിൻ ട്രാൻസ്പോർട്ട് ഗ്രൂപ്പ്‌ എയർലൈനിനെ ഏറ്റെടുത്തു. ദീർഘദൂര ചരക്കു ഗതാഗതം 1971 ഏപ്രിൽ 1-നു ആരംഭിച്ചു, വൈകാതെ 1972 ഏപ്രിൽ 19-നു ലോസ് ആഞ്ചലസ് അന്താരാഷ്ട്ര എയർപോർട്ടിലേക്ക് ആദ്യ അന്താരാഷ്‌ട്ര യാത്രാ വിമാനവും ആരംഭിച്ചു.
1980-കളിൽ കൊറിയൻ എയറിൻറെ പ്രധാന ഓഫീസ് സോളിലെ ജുന്ഗ്-ഗുവിലെ കെഎഎൽ ബിൽഡിംഗിൽ ആയിരുന്നു.
കൊറിയയിലെ കെറിഎക്സ് അതുവേഗ റെയിൽവേ ശൃംഖലയുമായി മത്സരിക്കാൻ വേണ്ടി ജിൻ എയർ എന്ന പേരിൽ ചെലവ് കുറഞ്ഞൊരു എയർലൈൻ ആരംഭിക്കുമെന്ന് 2007 ജൂൺ 5-നു കൊറിയൻ എയർ പറഞ്ഞു. കൊറിയൻ എയറിൻറെ ചില വിമാനങ്ങൾ ജിൻ എയറിനു നൽകും എന്നും അവർ അറിയിച്ചു.
തുടർച്ചയായി അപകടങ്ങളുണ്ടായ 1990-കളിൽ മോശം അഭിപ്രായമുണ്ടായിരുന്നു എയർലൈൻ, 2009 ആയപ്പോഴേക്കും വളരെ പ്രശസ്തവും ജനപ്രിയവുമായി.
ലക്ഷ്യസ്ഥാനങ്ങൾ
കോഡ്ഷെയറുകൾ ഉൾപ്പെടാതെ, 6 ഭൂഖണ്ഡങ്ങളിലെ 50 രാജ്യങ്ങളിലെ 114 അന്താരാഷ്‌ട്ര ലക്ഷ്യസ്ഥാനങ്ങളിലേക്ക് കൊറിയൻ എയർ ഇപ്പോൾ സർവീസ് നടത്തുന്നു. എയർലൈനിൻറെ അന്താരാഷ്ട്ര ഹബ് ഇഞ്ചിയോണിലെ ഇഞ്ചിയോൺ അന്താരാഷ്‌ട്ര എയർപോർട്ട് ആണ്. ബ്രിട്ടീഷ്‌ എയർവേസ്, ഡെൽറ്റ എയർ ലൈൻസ്, എമിരേറ്റ്സ്, എത്തിഹാദ് എയർവേസ്, സിങ്കപ്പൂർ എയർലൈൻസ്, സൗത്ത് ആഫ്രിക്കൻ എയർവേസ്, യുണൈറ്റഡ് എയർലൈൻസ് എന്നിവയുടെ കൂടെ മനുഷ്യവാസമുള്ള ആറു ഭൂഖണ്ഡങ്ങളിലേക്കും സർവീസ് നടത്തുന്ന ചുരുക്കം ചില എയർലൈനുകളിൽ കൊറിയൻ എയറും ഉൾപ്പെടുന്നു.
കോഡ്ഷെയർ ധാരണകൾ
ടാരോം, മിഡിൽ ഈസ്റ്റ്‌ എയർലൈൻസ് എന്നിവയ്ക്കു പുറമേ സ്കൈടീമിലെ എല്ലാ അംഗങ്ങളുമായി കൊറിയൻ എയർ കോഡ്ഷെയർ ധാരണകളുണ്ട്. അതിനു പുറമേ കോഡ്ഷെയർ ധാരണകളുള്ള മറ്റു എയർലൈനുകൾ ഇവയാണ്: എയറോഫ്ലോട്ട്, എയറോലെനിയാസ് അർജൻറീനാസ്, എയറോമെക്സികോ, എയർ കാലിൻ, എയർ യുറോപ, എയർ ഫ്രാൻസ്, എയർ തഹിതി ന്യൂ, അലാസ്ക എയർലൈൻസ്, അലിറ്റാലിയ, അമേരിക്കൻ എയർലൈൻസ്, അമേരിക്കൻ ഈഗിൾ, അറോറ, ചൈന എയർലൈൻസ്, ചൈന ഈസ്റ്റൺ എയർലൈൻസ്, ചൈന സതേൺ എയർലൈൻസ്, ചെക്ക് എയർലൈൻസ്, ഡെൽറ്റ എയർ എയർലൈൻസ്, എമിരേറ്റ്സ് എയർലൈൻസ്, എത്തിഹാദ് എയർവേസ്, ഗരുഡ ഇന്തോനേഷ്യ, ഗോൽ ട്രാൻസ്പോർട്ടസ് എയരോസ്, ഹൈനൻ എയർലൈൻസ്, ഹവായൻ എയർലൈൻസ്, ഐബേരിയ എയർലൈൻസ്, ജപ്പാൻ എയർലൈൻസ്, ജെറ്റ് എയർവേസ്, ജെറ്റ് ബ്ലൂ, ജിൻ എയർ, കെനിയ എയർവേസ്, കെഎൽഎം, എൽഎഎൻ എയർലൈൻസ്, എൽഎഎൻ പെറു, മലേഷ്യ എയർലൈൻസ്, എംഐഎടി മങ്കോളിയൻ എയർലൈൻസ്, മ്യാന്മാർ എയർവേസ് ഇന്റർനാഷണൽ, റോസ്സിയ എയർലൈൻസ്, സൗദിയ, ഷാങ്ങ്ഹായ് എയർലൈൻസ്, ടിഎഎം എയർലൈൻസ്, ഉസബെകിസ്ഥാൻ എയർവേസ്, യുഎസ് എയർവേസ്, വിയറ്റ്നാം എയർലൈൻസ്, വെസ്റ്റ്ജെറ്റ്, ശിയമൻ എയർലൈൻസ്.
പുറത്തേക്കുള്ള കണ്ണികൾ
വർഗ്ഗം:വിമാനസർവീസുകൾ
രാംനിക്‌ലാൽ കിർചന്ദ് ഗാന്ധി
ഇന്ത്യൻ പീഡിയാട്രിക് സർജൻ, മെഡിക്കൽ അക്കാദമിക്, എഴുത്തുകാരൻ, കൂടാതെ അസോസിയേഷൻ ഓഫ് സർജൻസ് ഓഫ് ഇന്ത്യ എന്നിവയുടെ പ്രസിഡണ്ടുമായിരുന്നു രാംനിക്‌ലാൽ കിർചന്ദ് ഗാന്ധി. ഉത്തർപ്രദേശ് സംസ്ഥാനത്തിന്റെ കുമയൂൺ മേഖലയിലെ ഒരു സാധുകുടുംബത്തിൽ 1929 ജനുവരി 18 ന് അദ്ദേഹം ജനിച്ചു. രാജ്കോട്ടിൽ സ്കൂൾ വിദ്യാഭ്യാസം ചെയ്ത അദ്ദേഹം വൈദ്യശാസ്ത്ര ബിരുദം എഡ്വേർഡ് രാജാവ് മെമ്മോറിയൽ ഹോസ്പിറ്റലിലും സേത് ഗൊർധൻദാസ് സുന്ദർദാസ് മെഡിക്കൽ കോളേജിലും നടത്തി. ഒന്നാം റാങ്കോടെ പാസായ അദ്ദേഹം മെഡിസിൻ പ്രാക്ടീസ് ചെയ്യുന്നതിനിടയിൽ പീഡിയാട്രിക് സർജറിയിൽ അതേ സ്ഥാപനത്തിൽ നിന്ന് ബിരുദാനന്തരബിരുദം നേടി.
അസോസിയേഷൻ ഓഫ് സർജൻസ് ഓഫ് ഇന്ത്യയുടെ പ്രസിഡന്റായിരുന്ന ഗാന്ധി, 1965 മുതൽ 1989 വരെ ഇന്ത്യൻ ജേണൽ ഓഫ് സർജറിയുടെ എഡിറ്ററും എഡിൻബറോ റോയൽ കോളേജ് ഓഫ് സർജൺസിന്റെ ഒരു ഓണററി ഫെലോയും ആയിരുന്നു. 1983 ൽ പ്രസിദ്ധീകരിച്ച G. D. Adhia's Operative Surgery and Instruments എന്ന ഗ്രന്ഥത്തിന്റെ സഹ രചയിതാവാണ് അദ്ദേഹം. ഇന്ത്യ സർക്കാർ 1985 -ൽ പത്മശ്രീ നൽകി അദ്ദേഹത്തെ ആദരിച്ചു.
2003 ജൂൺ 14 ന്‌ 74 ആം വയസ്സിൽ അദ്ദേഹം അന്തരിച്ചു, ഭാര്യ മധു.
അവലംബം
വർഗ്ഗം:2003-ൽ മരിച്ചവർ വർഗ്ഗം:1929-ൽ ജനിച്ചവർ
ജോസ് റുയീസ് വൈ ബ്ലാസ്കോ
അദ്ദേഹം, മലാഗയിലെ എസ്കുല പ്രോവിൻഷ്യൽ ഡി ബെല്ലാസ് ആർട്ടെസ് -ലെ ഗ്രോയിങ്ങ് അദ്ധ്യാപകനായിരുന്നു. റുയീസ് ഏറ്റവും കൂടുതൽ വരച്ചത് പ്രാവുകളെകുറിച്ചും,മാടപ്രാവുകളെക്കുറിച്ചുമാണ്.1888-ൽ അദ്ദേഹം തന്റെ മകന് കലയിലെ പ്രാഥമിക പാഠങ്ങൾ പഠിപ്പിച്ചുതുടങ്ങി.പിന്നീട് റുയീസ് തന്റെ കുടുംബത്തേയും കൂട്ടി എ കൊറൂണ എന്ന സ്ഥലത്തേക്ക് മാറുകയും,അവിടത്തെ എസ്കുല ഡി ബെല്ലാ ആർട്ടെസ് -ൽ ഓർണമെന്റൽ ഡ്രോയിങ്ങിന്റെ ക്ലാസ്സുകൾ എടുക്കുകയും ചെയ്തു,ഈ ക്ലാസ്സുകളിൽ അദ്ദേഹത്തിന്റെ മകനുമുണ്ടായിരുന്നു.അദ്ദേഹം തന്റെ 75-ാം വയസ്സിൽ 1913 -ന് മരിച്ചു.
അവലംബം
വർഗ്ഗം:സ്പാനിഷ് ചിത്രകാരന്മാർ
അന്ത്യ ക്രിറ്റേഷ്യസ്
ക്രിറ്റേഷ്യസ് ലെ അവസാന ഭൂമിശാസ്ത്ര യുഗം ആണ് അന്ത്യ ക്രിറ്റേഷ്യസ്. ഇത് 100.5 ദശലക്ഷം വർഷങ്ങൾക്ക് മുമ്പ് തുടങ്ങി 66 ദശലക്ഷം വർഷം മുൻപ് അവസാനിച്ചു.
കാണപ്പെടുന്ന വ്യത്യസ്ത പാറകൾ കാരണം ,ക്രിറ്റേഷ്യസ് പരമ്പരാഗതമായി ലോവർ ക്രിറ്റേഷ്യസ് (തുടക്ക), ഒപ്പം (അന്ത്യ) അപ്പർ ക്രിറ്റേഷ്യസ് എന്നിങ്ങനെ തിരിച്ചിരിക്കുന്നു.
അവലംബം
വർഗ്ഗം:ക്രിറ്റേഷ്യസ്
ഹാർഡ് ടാർഗറ്റ്
ഹോങ് കോംഗ് സംവിധായകനായ ജോൺ വൂ 1993 - ൽ  സംവിധാനം ചെയ്ത ഒരു അമേരിക്കൻ ആക്ഷൻ  ചലച്ചിത്രമാണ് ഹാർഡ് ടാർഗറ്റ്. ഇതു അദ്ദേഹത്തിന്റെ ആദ്യ അമേരിക്കൻ ചലച്ചിത്രമാണ്. ഈ ചലച്ചിത്രത്തിൽ നായകനായി എത്തിയത്  ജീൻ -ക്ലോഡ് വാൻ ദാമ്മേ ആയിരുന്നു.
2016 ൽ പുറത്തിറങ്ങിയ ഹാർഡ് ടാർഗെറ്റ് 2 എന്ന ചിത്രം ഇതിന്റെ തുടർച്ചയായിരുന്നു.
അവലംബം
വർഗ്ഗം:1993-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ
സസൂൻ ആശുപത്രി
1500-ലധികം കിടക്കകളുള്ള സസൂൺ ജനറൽ ഹോസ്പിറ്റൽ  ഇന്ത്യയിലെ പൂനെയിൽ സർക്കാർ നടത്തുന്ന ഒരു വലിയ ആശുപത്രിയാണ്. പൂനെയിലെ ബിജെ മെഡിക്കൽ കോളേജും ഒരു നഴ്‌സസ് ട്രെയിനിംഗ് സ്‌കൂളും ഇതിനോട് ചേർന്നാണ് പ്രവർത്തിക്കുന്നത്.
അവലംബം
വർഗ്ഗം:Coordinates on Wikidata
സോഫിയ സഡോവ്‌സ്ക
സോഫിയ അനസ്താസ സഡോവ്‌സ്ക (ജനനം, 28 ഫെബ്രുവരി 1887 വാർസോയിൽ; മരണം, 7 മാർച്ച് 1960 വാർസോയിൽ) ഒരു പോളിഷ് മെഡിക്കൽ ഡോക്ടറും ഫെമിനിസ്റ്റും സാമൂഹിക പ്രവർത്തകയുമായിരുന്നു.
ആദ്യകാല ജീവിതം
ഒരു കുലീന കുടുംബത്തിൽ (ലൂബിക്‌സ് കോട്ട് ഓഫ് ആംസ് വഹിക്കുന്ന), സ്റ്റാനിസ്ലാവ് സഡോവ്‌സ്‌കിയുടെയും മരിയ സോഫിയയുടേയും (മുമ്പ് കുസ്‌ക്കർ) മകളായി സോഫിയ സഡോവ്‌സ്ക ജനിച്ചു.
ദി ഫ്രൂട്ട്‌ലെസ് ട്രീ
ഐച്ച മാക്കിയുടെ അരങ്ങേറ്റത്തിൽ എഴുതി സംവിധാനം ചെയ്‌ത നൈജീരിയൻ ദ്വിഭാഷാ ഡോക്യുമെന്ററി ചിത്രമാണ് ദി ഫ്രൂട്ട്‌ലെസ് ട്രീ (എൽ'അർബ്രെ സാൻസ് ഫ്രൂട്ട്) സംവിധായികയ്ക്ക് അക്കാലത്ത് അഞ്ച് വയസ്സ് മാത്രം പ്രായമുള്ളപ്പോൾ മരണമടഞ്ഞ സംവിധായകന്റെ സ്വന്തം അമ്മയുടെ മരണമാണ് ഡോക്യുമെന്ററി പ്രോജക്റ്റിനെ സ്വാധീനിക്കുകയും പ്രചോദനം ഉൾക്കൊള്ളുകയും ചെയ്തത്. 2016-ലെ 12-ാമത് ആഫ്രിക്ക മൂവി അക്കാദമി അവാർഡിൽ മികച്ച ഡോക്യുമെന്ററിക്കുള്ള ആഫ്രിക്ക മൂവി അക്കാദമി അവാർഡ് ഡോക്യുമെന്ററി നേടി.
പുറംകണ്ണികൾ
വർഗ്ഗം:2016-ൽ പുറത്തിറങ്ങിയ ചലച്ചിത്രങ്ങൾ
അനൂപ് മേനോൻ
ജീവിതരേഖ
1977 ഓഗസ്റ്റ് മൂന്നിന് ഗംഗാധരൻ നായരുടേയും ഇന്ദിര മേനോൻ്റെയും മകനായി കോഴിക്കോട്ട് ജനിച്ചു. പഠിച്ചതും വളർന്നതുമെല്ലാം തിരുവനന്തപുരത്താണ്. തിരുവനന്തപുരം ക്രൈസ്റ്റ് നഗർ സ്കൂളിൽ പ്രാഥമിക വിദ്യാഭ്യാസവും തിരുവനന്തപുരം ലോ കോളേജിൽ നിയമപഠനവും പൂർത്തിയാക്കി. തുടർന്ന് ദുബായിൽ ലോ സ്കൂളിൽ അദ്ധ്യാപകനായി നിയമിതനായി. ഇക്കാലയളവിൽ സൂര്യാ ടി.വി., കൈരളി എന്നിവയിൽ പ്രഭാതപരിപാടികളുടെ അവതാരകനായി ജോലി ചെയ്തു. തുടർന്ന് ശ്യാമപ്രസാദിന്റെ ശമനതാളം എന്ന സീരിയലിൽ അഭിനയിച്ചു. കാട്ടുചെമ്പകം എന്ന ചിത്രത്തിലാണ് ആദ്യമായി അഭിനയിക്കുന്നത്. പകൽ നക്ഷത്രങ്ങൾ, കോക്ക്ടെയിൽ, ബ്യൂട്ടിഫുൾ എന്നിവയുടെ തിരക്കഥ തയ്യാറാക്കിയിട്ടുണ്ട്.
ടെലിവിഷൻ പരമ്പരകളിൽകൂടി ആയിരുന്നു മേനോൻ അഭിനയത്തിൽ തുടക്കം കുറിച്ചത്. ഏഷ്യാനെറ്റ് എന്ന ആദ്യ മലയാള സ്വകാര്യ ചാനലിന്റെ സ്വപ്നം കൂടാതെ മേഘം എന്നി പരമ്പരകളിൽ അവതരിപ്പിച്ച കഥാപാത്രങ്ങളിൽകൂടിയാണ് മേനോൻ കൂടുതൽ ശ്രദ്ധ നേടിയത്. പിന്നീട് 2008-ഇൽ പ്രദർശിപ്പിച്ച പകൽ നക്ഷത്രങ്ങൾ എന്ന ചലച്ചിത്രത്തിന്റെ തിരക്കഥാകൃത്തായി അരങ്ങേറ്റം കുറിച്ചു. 2008-ൽ രഞ്ജിത്ത് സംവിധാനം നിർവഹിച്ച തിരക്കഥ എന്ന ചിത്രത്തിൽ മുഖ്യ കഥാപാത്രമായി വേഷമിട്ടു. അജയ ചന്ദ്രൻ എന്ന ഒരു ചലച്ചിത്ര താരത്തിന്റെ ജീവിതത്തിലെ പല ഘടകങ്ങളാണ് മേനോൻ അവതരിപ്പിച്ചത്.പിന്നീട്, പല ചലച്ചിത്രങ്ങളിൽക്കൂടിയും മേനോൻ ഏറെ ശ്രദ്ധേയനായി.
ബ്യൂട്ടിഫുൾ, ട്രിവാൻഡ്രം ലോഡ്ജ് എന്നിവയുൾപ്പെടെ 12-ഓളം സിനിമകളുടെ കഥാകൃത്ത് അനൂപ് മേനോനാണ്. 15 ഓളം സിനിമകൾക്ക് തിരക്കഥ എഴുതിയ അനൂപ് മേനോൻ 2020-ൽ കിംഗ്ഫിഷ് എന്ന സിനിമ സംവിധാനം ചെയ്ത് കൊണ്ട് സംവിധാന രംഗത്തും ചുവടുറപ്പിച്ചു. ഇതുവരെ മലയാളത്തിൽ 70 സിനിമകളിലഭിനയിച്ച അനൂപ് മേനോൻ 2011-ൽ റിലീസായ ബ്യൂട്ടിഫുൾ എന്ന സിനിമയിലൂടെ ഗാനരചന രംഗത്തും സജീവമായി. ഇതുവരെ ഏഴു സിനിമകൾക്ക് വേണ്ടി പാട്ടെഴുതി.
കഥ, തിരക്കഥ
സംഭാഷണം
ഗാനരചന
അവലംബം
വർഗ്ഗം:1977-ൽ ജനിച്ചവർ വർഗ്ഗം:ഓഗസ്റ്റ് 3-ന് ജനിച്ചവർ വർഗ്ഗം:മികച്ച രണ്ടാമത്തെ നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:മലയാളചലച്ചിത്രനടന്മാർ വർഗ്ഗം:മലയാളചലച്ചിത്രതിരക്കഥാകൃത്തുക്കൾ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:കോഴിക്കോട് ജില്ലയിൽ ജനിച്ചവർ വർഗ്ഗം:മേനോന്മാർ
സമുദ്രസംരക്ഷണം
സമുദ്രങ്ങളിലേയും കടലുകളിലേയും ആവാസവ്യവസ്ഥകളെ പരിപാലിക്കുന്നതിനേയും പരിരക്ഷിക്കുന്നതിനേയുമാണ് സമുദ്രസംരക്ഷണം എന്ന് പറയുന്നത് (ഇംഗ്ലീഷ്: Marine conservation;മറൈൻ കൺസർവേഷൻ). സമുദ്ര ആവാസവ്യവസ്ഥയിൽ മനുഷ്യൻ മൂലം ഉണ്ടാകുന്ന ആഘാതം നിയന്ത്രിക്കുക, ആഘാതമേറ്റ സമുദ്ര ആവാസവ്യവസ്ഥയെ പുനഃസ്ഥാപിക്കുക, സമുദ്രജീവികളിലെ വംശനാശ സാധ്യതയുള്ള സ്പീഷീസുകളെ പരിരക്ഷിക്കുക എന്നിവയിലാണ് സമുദ്രസംരക്ഷണം ശ്രദ്ധയൂന്നിയിരിക്കുന്നത്.
പൊതുവായ അവലോകനം
വംശനാശം, സമുദ്ര ആവാസവ്യവസ്ഥയുടെ മാറ്റം തുടങ്ങിയ പ്രശ്നങ്ങൾക്കുള്ള ഉത്തരമാണ് സമുദ്രസംരക്ഷണം. സമുദ്രസംരക്ഷണം എന്നത് ഭൗതികവും ജൈവപരവുമായ സമുദ്രവിഭവങ്ങളും ആവാസവ്യവസ്ഥയുടെ പ്രവർത്തനങ്ങളും സംരക്ഷിക്കുന്നതിനെപ്പറ്റി പഠനമാണ്. ഇത് താരതമ്യേന പുതിയ ഒരു ശാസ്ത്രശാഖയാണ്. സമുദ്രസംരക്ഷണത്തെ സംരക്ഷണ ജീവശാസ്ത്രത്തിന്റെ ഒരു ഉപശാഖയായി കാണാം.
ഗ്രന്ഥസൂചിക
വർഗ്ഗം:സമുദ്രം വ:സമുദ്രസംരക്ഷണം
പ്രവീണ മേത്ത
മുംബൈയിലെ ഒരു പ്രമുഖ വാസ്തുശിൽപ്പിയും സ്വാതന്ത്ര്യസമരസേനാനിയുമായിരുന്നു പ്രവീണ മേത്ത (ജീവിതകാലം:1923-1992 അല്ലെങ്കിൽ 1925-1988). ഇന്ത്യൻ സ്വാതന്ത്ര്യ സമരകാലത്ത് സരോജിനി നായിഡുവിൽ നിന്നും പ്രചോദനമുൾക്കോണ്ട് ബ്രിട്ടീഷുകാർക്കെതിരായ തെരുവ് പ്രക്ഷോഭങ്ങളിൽ പങ്കെടുത്തു.
ആദ്യകാലജീവിതം
1940 ൽ സർ ജെ ജെ കോളേജ് ഓഫ് ആർക്കിടെക്ചർ എന്ന സ്ഥാപനത്തിലായിരുന്നു വാസ്തുവിദ്യാപഠനം ആരംഭിച്ചത്. എന്നാൽ ഇന്ത്യൻ സ്വാതന്ത്ര്യ സമരത്തിൽ സജീവമായതോടെ അവർ വിദ്യാഭ്യാസം ഉപേക്ഷിച്ചു. സ്വാതന്ത്ര്യപ്രസ്ഥാനത്തിന്റെ കാലത്ത് അവർ തടവ് ശിക്ഷയും അനുഭവിച്ചിട്ടുണ്ട്.
പിന്നീട് അവർ വാസ്തുവിദ്യയിൽ പഠനം തുടരുന്നതിനായി അമേരിക്കയിലേക്ക് താമസം മാറി. അവിടെ, ഇല്ലിനോസ് ഇൻസ്റ്റിറ്റ്യൂട്ട് ഓഫ് ഡിസൈൻ എന്ന സ്ഥാപനത്തിൽ നിന്നും വാസ്തുവിദ്യയിൽ ബാച്ചിലേഴ്സ് ഡിഗ്രി ലഭിച്ചു. പിന്നീട് ഷിക്കാഗോ സർവകലാശാലയിൽ നിന്ന് മാസ്റ്റർ ബിരുദം നേടി. വിദ്യാഭ്യാസത്തിനു ശേഷം അവർ രണ്ടു വർഷം വാഷിങ്ടൺ, ഡി.സി.യിൽ പ്രവർത്തിച്ചു. 1956-ൽ അവർ ഇന്ത്യയിൽ തിരിച്ചെത്തി.
പ്രവർത്തനമേഖലയിൽ
നിരവധി സ്കൂളുകൾ, വീടുകൾ, ഫാക്ടറികൾ തുടങ്ങിയവയുടെ വാസ്തുശില്പിയായിരുന്നു. 1962-ൽ പണിത കഹിമിലെ പട്ടേൽ ഹൗസ്, ജെ.ബി. അദ്വാനി ഓറിലികൺ ഇലക്ട്രോഡ്സ് ഫാക്ടറി തുടങ്ങിയവയാണ് ഇതിൽ പ്രധാനം.
1964 ൽ ചാൾസ് കൊറിയ, ശിർഷ് പട്ടേൽ എന്നിവരുടെയൊപ്പം ‘’ന്യൂ ബോംബേ’’ പദ്ധതിയുടെ ആശയവിനിമയത്തിലും നിർദ്ദേശത്തിലും അവർ പങ്കാളിയായിരുന്നു. പ്രധാനമായും മുംബൈ നഗരത്തിന്റെ കിഴക്ക് ഭാഗത്തേക്ക് നഗരത്തിന്റെ വ്യാപനമായിരുന്നു ഈ പദ്ധതി. ബോംബെയിലെ മാർഗ്ഗ് എന്ന വാസ്തുവിദ്യയുടെയും കലയുടെയും മാഗസിനിൽ പ്രസിദ്ധീകരിച്ചു. മിനറ്റെ ഡി സിൽവ, യാസ്മെൻ ലാരി എന്നിവരോടൊപ്പം ചേരികളിൽ താമസിക്കുന്ന ജനങ്ങളുടെ ഉന്നമനത്തിനായി അവർ പ്രവർത്തിച്ചിരുന്നു. ഭൂമികുലുക്കത്തിൽ ദുരിതമനുഭവിച്ച ജനങ്ങളുടെ പുനരധിവാസം, കുറഞ്ഞ ചെലവുള്ള ഭവന നിർമ്മാണം, പരിസ്ഥിതി ഘടകങ്ങൾ, നഗര ആസൂത്രണം എന്നിവയിലുമൊക്കെ അവർ സജീവമായി പ്രവർത്തിക്കുകയും ചെയ്തു.
അവലംബം
വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:ഇന്ത്യൻ വനിതാ വാസ്തുശില്പികൾ
ഗൂഗിൾ അല്ലോ
ഗൂഗിൾ വികസിപ്പിച്ച ഒരു ആശയവിനിമയ ആപ്ലിക്കേഷൻ ആണ് അല്ലോ. സമാനമായ ആപ്ലിക്കേഷനുകളിൽ നിന്ന് വ്യത്യസ്തമായി ഒരു സാങ്കല്പിക അസിസ്റ്റന്റിന്റെ സാന്നിധ്യവും ടൈപ്പ് ചെയ്യാതെ തന്നെ മറുപടി നൽകാനുള്ള “സ്മാർട്ട് റിപ്ലൈ” സംവിധാനവും അല്ലോയുടെ പ്രത്യേകതയാണ്. മെയ് 18, 2016ന് ഗൂഗിൾ ഐ/ഓ വേദിയിൽ അവതരിപ്പിക്കപ്പെട്ട അല്ലോ സെപ്റ്റംബർ 21, 2016 ന് പൊതുജനങ്ങൾക്കു ലഭ്യമായി. ആൻഡ്രോയിഡ്, ഐഒഎസ് എന്നീ പ്ലാറ്ഫോമുകളിൽ ഈ ആപ്പ് ലഭ്യമാണ്.
അല്ലോയുടെ സ്മാർട്ട് റിപ്ലൈ സംവിധാനം ഗൂഗിളിന്റെ മെഷീൻ ലേർണിങ് സാങ്കേതികവിദ്യ ഉപയോഗിച്ചാണ് പ്രവർത്തിക്കുന്നത്. ഗൂഗിളിന്റെ തന്നെ ഇൻബോക്സ് ആപ്പിനെപ്പോലെ ഉപയോക്താവിന്റെ പെരുമാറ്റം അനുസരിച്ചു പൊരുത്തപ്പെടാനും മികച്ച നിർദ്ദേശങ്ങൾ നൽകാനും അതിനാൽ അല്ലോ ആപ്പിന് കഴിയുന്നു. “വിസ്‌പെർ ഷൗട്ട്” എന്ന പ്രത്യേകത ഉപയോഗിച്ച് യഥാർഥ സംസാരത്തിൽ ശബ്ദം കൂട്ടുന്നതും കുറയ്ക്കുന്നതും പോലെ അയക്കുന്ന സന്ദേശത്തിന്റെ വലിപ്പം കൂട്ടാനും കുറയ്ക്കുവാനും കഴിയും.
References
വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) സോഫ്റ്റ്‌വെയറുകൾ വർഗ്ഗം:ഐ.ഒ.എസ് സോഫ്റ്റ്‌വെയർ
ഭവഭൂഷൺ മിത്ര
സ്വാതന്ത്ര്യസമര സേനാനിയും സാമൂഹിക പ്രവർത്തകനുമായിരുന്നു സ്വാമി സത്യാനന്ദപുരി (Bhajan Bhusan Mitter) എന്ന അപരനാമത്തിലറിയപ്പെടുന്ന ഭവഭൂഷൺ മിത്ര (1881 - ജനുവരി 27, 1970).
രണ്ടു സമൂലമായ പ്രവണതകൾ തമ്മിലുള്ള ബന്ധത്തെ അദ്ദേഹം പ്രതിനിധാനം ചെയ്തു. ബരീന്ദ്ര കുമാർ ഘോഷിന്റെ വ്യക്തിവികാരത്തിന്റെ ഏറ്റവും കേന്ദ്രീകൃതമായ മനോഭാവം, പുരോഗമനപരമായ വിപ്ലവത്തിൽ പുരോഗമനാത്മകമായ പ്രാദേശിക ഘടകങ്ങളുടെ വികേന്ദ്രീകൃതമായ അയഞ്ഞ ഫെഡറേഷൻ, ബാഘ ജതിന്റെ കീഴിൽ യുഗാന്തർ പ്രസ്ഥാനം എന്നിവയായിരുന്നു.
വിദ്യാഭ്യാസം
ഇപ്പോൾ ബംഗ്ലാദേശിൽ സ്ഥിതിചെയ്യുന്ന ത്സെനെയ്ദ ജില്ലയിൽ ബലറാംപൂർ ഗ്രാമത്തിൽ ജനിച്ച ശ്യാമചരൺ മിത്രയുടെ മകനാണ് ഭവഭൂഷൺ. ത്സെനെയ്ദ ഗവണ്മെന്റ് ഹൈസ്കൂളിലെ വിദ്യാർത്ഥിയായ ഭവഭൂഷൺ സ്പോർട്സ് രംഗത്ത് മികച്ചുനിന്നു. ഏകദേശം 1900 -ൽ ഒരു ഫുട്ബോൾ മത്സരത്തിൽ അദ്ദേഹത്തിന്റെ എതിരാളി ബാഘ ജതിൻ ആയിരുന്നു. ഭവഭൂഷൺ പിന്നീട് ഇങ്ങനെ എഴുതി: "ആ ദിവസങ്ങളിൽ, എതിരാളികളുമായി ഏറ്റുമുട്ടുകയും പരസ്പരം കളഞ്ഞുകുളിക്കുകയും ചെയ്തു.
ജതിൻ, ഭവഭൂഷൺ എന്നിവർ അടുത്ത സുഹൃത്തുക്കളായിരുന്നു. സ്വാമി വിവേകാനന്ദന്റെ ആദർശങ്ങളെ ഭവഭൂഷൺ കണ്ടെത്തി. ജതിൻറെ ബാല്യകാല സുഹൃത്ത് കുഷ്ടിയയിലെ കുഞ്ചലാൽ സാഹയുടെ സഹായത്തോടെ ശാരീരിക ഫിറ്റ്നസ് പരിപാടി പ്രചോദനമായി. താമസിയാതെ ജതിൻ ക്ലബ്ബ് മറ്റ് ഭാവി താരങ്ങളെയും ഉൾപ്പെടുത്തി. ബാലഡെവ് റേ (കുഷ്ടിയ), ഫാനി റായ് (കുഷ്ടിയ), ദേവപ്രസാദ് റേ അലിയ ഖൂറോ (കുഷ്ടിയ), സിസിർകുമാർ ഘോഷ് (സാഗർധാരി, ജെസ്സോർ ), ജ്യോതിഷ് മജൂംദാർ എന്ന ചാന്ദി (ജെസ്സോർ), സുരേഷ് മജൂംദാർ, പരൻ( കൃഷ്ണാഗർ ), അതുൽകൃഷ്ണ ഘോഷ് (ജാദുബൈറ), അദ്ദേഹത്തിന്റെ ബന്ധു കൂടിയായ നളിനികാന്ത് കർ (ഇമ്മാപൂർ), കിത്സിഷ് സന്യാൽ (പാബ്ന), സതിഷ് സർകാർ (നടൗർ), ജ്ഞാന മിത്ര (കൊൽക്കത്ത), ചാരു ഘോഷ് (ചേത്ല), നാനിഗോപാൽ സെൻഗുപ്ത (ഹൌറ).എന്നിവരായിരുന്നു.
ജതിൻ രവീന്ദ്രനാഥ ടാഗോറിന്റെ അനന്തരവനായ സുരൺ ടാഗോറിനെ ഭവഭൂഷനെ പരിചയപ്പെടുത്തി. ശിലൈദേഹയിലെ തങ്ങളുടെ എസ്റ്റേറ്റുകളുടെ കാര്യങ്ങൾ ടാഗോർ ജതിന്റെ അമ്മയുടെ അമ്മാവനും ഫനിഭൂഷൺ നിർമ്മൽകുമാർ എന്നിവരുടെ പിതാവുമായ ബസന്ത്കുമാർ ചാറ്റർജിയുമായി ആലോചിച്ചിരുന്നു. രവീന്ദ്രനാഥിനെയും ബസന്ത്കുമാറിനെയും പോലെ ജതീന്റെ ക്ലബിലെ അംഗങ്ങൾക്കു വേണ്ടി സുരേൻ ക്ലാസുകൾ നടത്തിയിരുന്നില്ല. അവരോടൊപ്പം സവാരി ചെയ്യുന്നതും റോയിംഗ് ചെയ്യുന്നതും സ്വയം പ്രതിരോധം പ്രയോഗിക്കുന്നതും പരിശീലിച്ചിരുന്നു. സുരേൻ അവരെ ഇന്ത്യൻ സ്വാതന്ത്ര്യത്തിന്റെ അടിസ്ഥാനത്തിൽ മാത്രമല്ല, പ്രത്യേകിച്ച് ഏഷ്യൻ ഐക്യത്തെക്കുറിച്ചും ചിന്തിക്കാൻ ജതിന്റെയും അദ്ദേഹത്തിന്റെ സുഹൃത്തുക്കളെയും പഠിപ്പിച്ചു.
1900- ൽ സുരന്റെ കൊൽക്കത്ത വസതിയിൽ ജതിൻ, ഭവഭൂഷൺ എന്നിവരുമായി സമ്മേളനം വിളിച്ചുകൂട്ടി. കാകുസോ ഒക്കക്കുറയുടെ ജാപ്പനീസ് സ്വപ്നമായ "Asia is One," എന്ന പ്രസ്ഥാനത്തിൽ സഹോദരി നിവേദിത, ബാരിസ്റ്റർ പി. മിറ്റർ, ശശിഭൂഷൺ റായ് ചൗധരി, ടാഗോർ കുടുംബത്തിലെ അംഗങ്ങൾ, ( സരള ദേവി ടാഗോർ, രബീന്ദ്രനാഥ്, അബനീന്ദ്രനാഥ ടാഗോർ ) എന്നിവർ പങ്കെടുത്തിരുന്നു. മറ്റു ദേശസ്നേഹികളെയും പോലെ, 1905-ൽ റഷ്യയെ ജപ്പാനിൽ പരാജയപ്പെടുത്തിയത് ഭവഭൂഷനെ അമ്പരപ്പിച്ചു. ഒരു ഏഷ്യൻ ശക്തിയായി ജപ്പാനെ ബഹുമാനിച്ചു. 1937- ൽ ജാപ്പനീസ് അഡ്മിറലിന് ആദരാഞ്ജലിയായി, ജതീന്റെ പൌത്രന് ടോഗോ എന്ന് പേരിട്ടു. കൊൽക്കത്തയിൽ ഭവഭൂഷൺ യുവജാതന്മാരുടെ ജനപ്രീതിയിൽ ശ്രദ്ധ പിടിച്ചുപറ്റി. പ്രത്യേകിച്ച് കൊളോണിയൽ ഭരണാധികാരികൾക്കെതിരായ തീവ്രവാദ പ്രക്ഷോഭത്തിനായി യുവാക്കളെ തയ്യാറാക്കാനുള്ള തന്റെ ദൗത്യത്തിൽ ജതീനെ പ്രോത്സാഹിപ്പിക്കുന്നതിനായി അദ്ദേഹം ശ്രദ്ധിച്ചു. 1902 ൽ കൊൽക്കത്ത അനുശീലൻ സമിതി ഉദ്ഘാടനം ചെയ്യപ്പെട്ടതോടെ ഭവഭൂഷന്റെയും മറ്റു ബന്ധുക്കളുടെയും സഹായത്തോടെ ജതിൻ കുഷ്ടിയയിലും സമീപ പട്ടണങ്ങളിലും ശാഖകൾ തുറന്നു. ജതീന്റെ ദൂതന്മാർ പല അവസരങ്ങളിലും ഭവഭൂഷനും ചാന്ദി മജുംദാദും സരളാദേവി, നിവേദിത, പി. മിറ്റർ, ബിപിൻ ചന്ദ്ര പാൽ, കൃഷ്ണകുമാർ മിത്ര എന്നിവരെ പരിചയപ്പെട്ടു.
കുറിപ്പ്
1888- ൽ ഭവഭൂഷൺ ജനിച്ചതായും കെറും സെയിലിയും പരാമർശിക്കുന്നു. എന്നാൽ 1281- ലെ ബംഗാളി വർഷം അദ്ദേഹം ജനിച്ചതായും ചിലരേഖകൾ കാണിക്കുന്നു.
ബാഹ്യ ലിങ്കുകൾ
വർഗ്ഗം:ഇന്ത്യൻ വിപ്ലവകാരികൾ വർഗ്ഗം:1881-ൽ ജനിച്ചവർ വർഗ്ഗം:1970-ൽ മരിച്ചവർ വർഗ്ഗം:അനുശീലൻ സമിതി വർഗ്ഗം:ഇന്ത്യൻ സ്വാതന്ത്ര്യത്തിനു വേണ്ടിയുള്ള വിപ്ലവ പ്രവർത്തനങ്ങൾ വർഗ്ഗം:ഹിന്ദു-ജർമ്മൻ ഗൂഢാലോചന
റിപ്പബ്ലിക് ടിവി
റിപ്പബ്ലിക് ടിവി ഒരു ഇന്ത്യൻ വലതുപക്ഷ  ന്യൂസ് ചാനലാണ് 2017 മെയ് മാസത്തിൽ  അർനബ് ഗോസ്വാമിയും രാജീവ് ചന്ദ്രശേഖറും ചേർന്നാണ് ഇത് സ്ഥാപിച്ചത്. നാഷണൽ ഡെമോക്രാറ്റിക് അലയൻസ് സ്വതന്ത്ര നിയമസഭാംഗമായിരുന്നു ചന്ദ്രശേഖർ, പിന്നീട് ഭാരതീയ ജനതാ പാർട്ടിയിൽ ചേർന്നു, ഗോസ്വാമി ടൈംസ് വിന്റെ മുൻ പത്രാധിപരായിരുന്നു. പ്രധാനമായും ചന്ദ്രശേഖർ തന്റെ കമ്പനിയായ ഏഷ്യാനെറ്റ് ന്യൂസ് വഴിയാണ് ഈ സംരംഭത്തിന് ധനസഹായം നൽകിയത്.
പശ്ചാത്തലം
എഡിറ്റോറിയൽ വ്യത്യാസങ്ങൾ, സ്വാതന്ത്ര്യത്തിന്റെ അഭാവം, ന്യൂസ് റൂം രാഷ്ട്രീയം എന്നിവ ചൂണ്ടിക്കാട്ടി അർനബ് ഗോസ്വാമി 2016 നവംബർ 1 ന് ടൈംസ് നൗ എഡിറ്റർ ഇൻ ചീഫ് സ്ഥാനം രാജിവച്ചു.
ഡിസംബർ 16 ന് ഗോസ്വാമി തന്റെ അടുത്ത സംരംഭം പ്രഖ്യാപിച്ചു - റിപ്പബ്ലിക് എന്ന വാർത്താ ചാനൽ; സുബ്രഹ്മണ്യൻ സ്വാമിയുടെ പരാതികളെത്തുടർന്ന് പേര് പിന്നീട് റിപ്പബ്ലിക് ടിവി എന്ന് മാറ്റി. റിപ്പബ്ലിക് ടിവിയെ ഇന്ത്യയുടെ ആദ്യത്തെ സ്വതന്ത്ര മാധ്യമമായി ഉയർത്തിക്കാട്ടി, അത് വാർത്തകളെ 'ജനാധിപത്യവൽക്കരിക്കുകയും' ആഗോള മാധ്യമ ഭീമന്മാരുമായി മത്സരിക്കുകയും ചെയ്യും.
ധനസഹായം
റിപ്പബ്ലിക് ടിവിക്ക് ഭാഗികമായി ധനസഹായം നൽകിയത് ഏഷ്യാനെറ്റ് (എആർജി lier ട്ട്‌ലിയർ ഏഷ്യാനെറ്റ് ന്യൂസ് പ്രൈവറ്റ് ലിമിറ്റഡ്) ആണ്, ഇത് പ്രധാനമായും ഭാരതീയ ജനതാ പാർട്ടിയുമായി (ബിജെപി) രാഷ്ട്രീയ ബന്ധമുണ്ടായിരുന്ന രാജ്യസഭയിലെ അന്നത്തെ സ്വതന്ത്ര അംഗമായ രാജീവ് ചന്ദ്രശേഖറിന്റെ ഉടമസ്ഥതയിലായിരുന്നു. കേരളത്തിലെ ദേശീയ ജനാധിപത്യ സഖ്യം. മറ്റ് പ്രധാന നിക്ഷേപകരിൽ ഗോസ്വാമി, ഭാര്യ സംയബ്രത ഗോസ്വാമി, വിദ്യാഭ്യാസ വിദഗ്ധരായ രാംദാസ് പൈ, രാമകാന്ത പാണ്ട എന്നിവരും ഉൾപ്പെടുന്നു. ഇവരെല്ലാം സാർഗ് മീഡിയ ഹോൾഡിംഗ് പ്രൈവറ്റ് ലിമിറ്റഡ് വഴി നിക്ഷേപിച്ചു.
2018 ഏപ്രിലിൽ ബിജെപിയിൽ ചേർന്ന ശേഷം ചന്ദ്രശേഖർ ബോർഡിൽ നിന്ന് രാജിവച്ചു; ഗോസ്വാമി 2019 മെയ് മാസത്തിൽ ഏഷ്യാനെറ്റിന്റെ ഓഹരികൾ തിരികെ വാങ്ങി.
ബാഹ്യ ലിങ്കുകൾ
വർഗ്ഗം:Pages with unreviewed translations
2023 ഇന്ത്യൻ ഗുസ്തിക്കാരുടെ പ്രതിഷേധം
റെസ്‌ലിംഗ് ഫെഡറേഷൻ ഓഫ് ഇന്ത്യയുടെ (ഡബ്ല്യുഎഫ്‌ഐ) പ്രസിഡന്റായിരിക്കെ ബിജെപി എംപി ബ്രിജ് ഭൂഷൺ ശരൺ സിംഗ് വനിതാ ഗുസ്തി താരങ്ങളെ ലൈംഗികമായി പീഡിപ്പിച്ചുവെന്നാരോപിച്ച് ഇന്ത്യൻ ഗുസ്തിക്കാരുടെ പ്രതിഷേധം തുടരുകയാണ്.
2023 ജനുവരിയിൽ ബ്രിജ് ഭൂഷണിനെതിരായ ലൈംഗികാരോപണങ്ങൾ പരസ്യമാക്കി പ്രതിഷേധക്കാർ ന്യൂഡൽഹിയിലെ ജന്തർ മന്തറിൽ കുത്തിയിരിപ്പ് സംഘടിപ്പിച്ചു. ആരോപണങ്ങൾ പരിശോധിക്കാൻ കേന്ദ്ര സർക്കാർ ഒരു കമ്മിറ്റി രൂപീകരിക്കുമെന്ന് ഉറപ്പുനൽകിയ ശേഷം, 2023 ജനുവരിയിൽ പ്രതിഷേധം അവസാനിപ്പിച്ചു. സമിതിയുടെ റിപ്പോർട്ട് 2023 ഏപ്രിൽ 5 ന് സമർപ്പിച്ചെങ്കിലും പരസ്യമാക്കിയില്ല. അധികാരികളുടെ നിഷ്‌ക്രിയത്വം ചൂണ്ടിക്കാട്ടി 2023 ഏപ്രിൽ 23-ന് പ്രതിഷേധക്കാർ തങ്ങളുടെ പ്രതിഷേധം പുനരാരംഭിച്ചു.
പ്രതികൾ ഉൾപ്പെടുന്ന ബിജെപിയുടെ നേതൃത്വത്തിലുള്ള ഇന്ത്യാ ഗവൺമെന്റിന്റെ ആഭ്യന്തര മന്ത്രാലയത്തിന്റെ അധികാരപരിധിയിൽ വരുന്ന ഡൽഹി പോലീസ്, പ്രതികൾക്കെതിരെ എഫ്‌ഐആറുകൾ ഫയൽ ചെയ്തു, എന്നാൽ സുപ്രീം കോടതിയുടെ ഇടപെടലിനുശേഷവും ആരോപണങ്ങൾ ഉണ്ടായിട്ടും നീണ്ട നിഷ്‌ക്രിയത്വത്തിന് ശേഷമാണ്. പ്രായപൂർത്തിയാകാത്ത ഒരാളുടെ ലൈംഗിക കുറ്റകൃത്യം ഉൾപ്പെട്ടതിനാൽ, ഇന്ത്യൻ നിയമമനുസരിച്ച് പോലീസ് ഉടനടി എഫ്‌ഐആർ രജിസ്റ്റർ ചെയ്യേണ്ടത് നിർബന്ധമാണ്. ഏഴ് പരാതിക്കാരുടെ ഏഴ് എഫ്‌ഐആറുകൾ രണ്ട് എഫ്‌ഐആറുകളിൽ സമാഹരിച്ചതിനാൽ ഡൽഹി പോലീസ് വെറും 2 എഫ്‌ഐആറുകൾ രജിസ്റ്റർ ചെയ്തതിനെ പലരും അപലപിച്ചു.
വിവിധ രാഷ്ട്രീയ പാർട്ടികളിലെ രാഷ്ട്രീയക്കാർ, ഇന്ത്യൻ കായികതാരങ്ങൾ, കർഷക യൂണിയനുകൾ എന്നിവരുൾപ്പെടെ എല്ലാ മേഖലകളിൽ നിന്നും രാജ്യത്തുടനീളം പ്രതിഷേധത്തിന് വ്യാപകമായ പിന്തുണ ലഭിച്ചു.
അന്താരാഷ്ട്ര കായിക സംഘടനയായ യുണൈറ്റഡ് വേൾഡ് റെസ്‌ലിംഗും ഇന്റർനാഷണൽ ഒളിമ്പിക് കമ്മിറ്റിയും 2023 മെയ് 28-ന് ഗുസ്തിക്കാരെ പിടികൂടി താൽക്കാലികമായി തടങ്കലിൽ വെച്ചതിനെ അപലപിച്ചു, കൂടാതെ ബ്രിജ് ഭൂഷൺ ശരൺ സിങ്ങിനെതിരായ ആരോപണങ്ങൾ അന്വേഷിക്കാൻ അധികാരികളോട് ആവശ്യപ്പെട്ടു.
ആരോപണങ്ങൾ
ദ ഇന്ത്യൻ എക്‌സ്പ്രസിന്റെ റിപ്പോർട്ട് അനുസരിച്ച്, 2023 ഏപ്രിൽ 21 ന് ന്യൂഡൽഹിയിലെ കൊണാട്ട് പ്ലേസ് പോലീസ് സ്റ്റേഷനിൽ നൽകിയ പരാതിയിൽ, രണ്ട് വനിതാ ഗുസ്തിക്കാരായ പരാതിക്കാർ, ശ്വാസോച്ഛ്വാസം പരിശോധിക്കുന്നതിന്റെ പേരിൽ സിംഗ് തങ്ങളുടെ സ്തനങ്ങളിലും വയറിലും ലൈംഗികമായും അനുചിതമായും സ്പർശിച്ചതെങ്ങനെയെന്ന് വിവരിച്ചു. പാറ്റേണുകൾ. ഒരു റെസ്റ്റോറന്റിലും ഓഫീസിലും ഒരു മത്സരത്തിലും സന്നാഹത്തിലും സംഭവിച്ച ലൈംഗിക പീഡനത്തിന്റെ എട്ട് സംഭവങ്ങൾ അവർ ഉദ്ധരിച്ചു. കൂടാതെ, ഈ രണ്ട് സ്ത്രീകളുടെ പരാതിക്കാരിലൊരാൾ ബ്രിജ് ഭൂഷൺ തന്റെ സമ്മതമില്ലാതെ പരിശീലന ജേഴ്‌സി ഉയർത്തിയെന്ന് ആരോപിച്ചു.
അന്വേഷണം
2023 ജനുവരി 23-ന് മേരി കോമിന്റെ നേതൃത്വത്തിൽ ഒരു മേൽനോട്ട സമിതി രൂപീകരിച്ചു. ബ്രിജ് ഭൂഷൺ സിങ്ങിനെയും മറ്റ് സാക്ഷികളെയും ചോദ്യം ചെയ്ത ശേഷം സമിതി ഏപ്രിൽ 5 ന് യുവജനകാര്യ കായിക മന്ത്രാലയത്തിന് റിപ്പോർട്ട് സമർപ്പിച്ചു. സാക്ഷികളുടെ മൊഴികൾ ക്രോസ് വെരിഫൈ ചെയ്തിട്ടില്ലെന്നും അവരുടെ എതിർപ്പുകൾ റിപ്പോർട്ടിൽ ഉൾപ്പെടുത്തിയിട്ടില്ലെന്നും പ്രതിഷേധക്കാരിലൊരാളായ വിനേഷ് ഫോഗട്ടിന്റെ സഹോദരിയും കമ്മിറ്റിയുടെ ഭാഗവുമായ ബബിത ഫോഗട്ട് ആരോപിച്ചു. റിപ്പോർട്ടിലെ കണ്ടെത്തലുകൾ ഇതുവരെ പരസ്യമാക്കിയിട്ടില്ല, എന്നാൽ പ്രസ് ട്രസ്റ്റ് ഓഫ് ഇന്ത്യ പറയുന്നതനുസരിച്ച്, റിപ്പോർട്ട് കുറ്റാരോപിതനായ ബ്രിജ് ഭൂഷണിന് ക്ലീൻ ചിറ്റ് നൽകി. പരാതിക്കാരുടെ മൊഴിയെടുക്കുമ്പോൾ കമ്മിറ്റി വീഡിയോ റെക്കോർഡിംഗുകൾ സ്വിച്ച് ഓഫ് ചെയ്യുകയും ലൈംഗികപീഡന സംഭവങ്ങളുടെ ഓഡിയോ അല്ലെങ്കിൽ വീഡിയോ തെളിവ് ആവശ്യപ്പെടുകയും ചെയ്തതിനാൽ മേൽനോട്ട സമിതിയുടെ അന്വേഷണം നീതിയുക്തവും സുതാര്യവുമല്ലെന്ന് ഗുസ്തിക്കാർ ആരോപിച്ചു. റെസ്‌ലിംഗ് ഫെഡറേഷന്റെ വെബ്‌സൈറ്റിൽ പരാമർശിച്ചിരിക്കുന്ന ലൈംഗികാതിക്രമ സമിതിയിൽ നാല് പുരുഷന്മാരും ഒരു സ്ത്രീയുമാണുള്ളത്, എന്നാൽ 2013 ലെ ജോലിസ്ഥലത്ത് സ്ത്രീകൾക്കെതിരായ ലൈംഗിക പീഡനം (തടയൽ, നിരോധനം, പരിഹാരം) നിയമം അനുസരിച്ച്, എല്ലാ ആന്തരിക പരാതി കമ്മിറ്റിയും (ഐസിസി) നയിക്കണം. ഒരു സ്ത്രീയും 50%-ത്തിലധികം അംഗങ്ങളും സ്ത്രീകളായിരിക്കണം. 2023 ഏപ്രിൽ 28-ന് സുപ്രീം കോടതിയുടെ ഇടപെടലിനെ തുടർന്നാണ് പോക്‌സോ നിയമപ്രകാരമുള്ള രണ്ട് എഫ്‌ഐആറുകൾ രജിസ്റ്റർ ചെയ്തത്. 2023 മെയ് 12 ന്, പ്രത്യേക അന്വേഷണ സംഘത്തെ (എസ്‌ഐടി) രൂപീകരിച്ചതായി ഡൽഹി പോലീസ് പ്രത്യേക കോടതിയെ അറിയിച്ചു. വനിതാ ഗുസ്തിക്കാരുടെ ആരോപണങ്ങൾ അന്വേഷിക്കുകയും പ്രതി സിങ്ങിന്റെ മൊഴി രേഖപ്പെടുത്തുകയും ചെയ്തു. തുടർന്ന്, സെക്ഷൻ 164 CrPC പ്രകാരം വനിതാ ഗുസ്തിക്കാരുടെ മൊഴികൾ മജിസ്‌ട്രേറ്റിന് മുന്നിൽ രേഖപ്പെടുത്തി.
മേരി ഹാരിയറ്റ് ബേറ്റ്
ഓസ്ട്രേലിയൻ സസ്യശാസ്ത്രജ്ഞരുടെ പ്രത്യേകിച്ച് ജർമ്മൻ-ഓസ്ട്രേലിയൻ ബാരൺ സർ ഫെർഡിനാൻഡ് ജേക്കബ് ഹെൻറിച്ച് വോൺ മുള്ളറുടെ ബൊട്ടാണിക്കൽ മാതൃകകളുടെ ഒരു ഓസ്ട്രേലിയൻ കളക്ടറായിരുന്നു മേരി ഹാരിയറ്റ് ബേറ്റ് (1 ഒക്ടോബർ 1855-29 ഡിസംബർ 1951). അവരുടെ സംഭാവനകൾ നിരവധി സ്പീഷീസിന്റെ പേരിൽ അംഗീകരിക്കപ്പെട്ടു.
ജീവചരിത്രം
മേരി ഹാരിയറ്റ് ബേറ്റ് സിഡ്നിയിൽ 1855 ഒക്ടോബർ 1 ന് ഹെൻറി ജെഫേഴ്സൺ ബേറ്റ് (1816-1892), എലിസബത്ത് കെൻഡൽ നീ മോസോപ്പ് (1816-1910) എന്നിവർക്ക് ജനിച്ചു. ഒൻപത് കുട്ടികളിൽ ഒരാളായ അവരുടെ സഹോദരൻ റിച്ചാർഡിന്റെ മകൻ ഹെൻട്രി ബേറ്റ് സംസ്ഥാന പാർലമെന്റ് അംഗമായിരുന്നു. 14 -ആം വയസ്സുമുതൽ ന്യൂ സൗത്ത് വെയിൽസിന്റെ തെക്കൻ തീരത്തുള്ള തിൽബ തിൽബയിലെ "മൗണ്ടൻ വ്യൂ" എന്ന കുടുംബ സ്വത്തിൽ 30 -ആം വയസ്സിൽ വിവാഹം കഴിക്കുന്നതുവരെ ബേറ്റ് താമസിച്ചു. 1886 സെപ്റ്റംബർ 6 -ന് ബോംബാലയിലെ സ്റ്റോർ കീപ്പറായ ജോൺ വിൻസന്റ് ഗ്രിഫിത്ത്സിനെ വിവാഹം കഴിച്ചു. അവർക്ക് അഞ്ച് കുട്ടികളുണ്ടായിരുന്നു. 1921-ൽ ഗ്രിഫിത്ത്സ് ക്യൂഗിളിലെ ഒരു ഡയറി വസ്തുവിലേക്ക് മാറി. ജോൺ ഗ്രിഫിത്ത്സ് 1940 -ലും മേരി ഗ്രിഫിത്ത്സ് (നീ ബേറ്റ്) 1951 -ൽ 96 -ആം വയസ്സിലും മരിച്ചു.
ശാസ്ത്രത്തിനുള്ള സംഭാവനകൾ
1881 നും 1886 നും ഇടയിൽ, ടിൽബ തീരത്തിനും ഡ്രോമെഡറി പർവതത്തിനും ഇടയിൽ (ഇപ്പോൾ മൗണ്ട് ഗുലാഗ എന്നറിയപ്പെടുന്നു) പൂച്ചെടികളുടെയും ആൽഗകളുടെയും ഫംഗസുകളുടെയും മാതൃകകൾ ബേറ്റ് ശേഖരിച്ചു. വിക്ടോറിയയിലെ നാഷണൽ ഹെർബേറിയം, മെൽബൺ ബൊട്ടാണിക് ഗാർഡൻസ് ഇപ്പോഴും അവരുടെ 361 ചെടികളുടെ മാതൃകകൾ സൂക്ഷിക്കുന്നു. കൂടാതെ ശേഖരത്തിൽ അവരുടെ പേരിട്ട അപൂർവ്വമായ കുറ്റിച്ചെടിയായ മയോപോറം ബാറ്റേ F.Muell (1882), മോസ് ബ്രിയം ബാറ്റേ മൽ എന്നിവ ഉൾപ്പെടുന്നു. (1898) കൂടാതെ, മോസ് ബ്രിയം വിരിഡുലം മൾ.ഹാൽ (1898) അതുപോലെ ബാസിഡിയോമൈസെറ്റ് ട്രാമെറ്റ്സ് ഹെറ്റെറോമല്ല കുക്ക് (1882), ആൽഗ സർഗസ്സം ലെയ്വിഗാറ്റം ജെ.അഗാർദ് (1889), യൂക്കാലിപ്റ്റസ് ബോസിസ്റ്റോവാന എഫ്.മ്യൂൾ (1895) എന്നീ വൃക്ഷങ്ങളും ഉണ്ട്. ഇവയെല്ലാം അവർ ശേഖരിച്ച അതത് ജീവിവർഗങ്ങളുടെ തരം മാതൃകകളായിരുന്നു. അവരുടെ ആൽഗൽ മാതൃകകൾ ജേക്കബ് അഗർദും ഫംഗസ് മാതൃകകളായ മൊർഡെകായ് കുക്കും ബ്രയോഫൈറ്റുകളും കാൾ മുള്ളറും തിരിച്ചറിഞ്ഞു.
അവലംബം
വർഗ്ഗം:വനിതാ സസ്യശാസ്ത്രജ്ഞർ വർഗ്ഗം:1885-ൽ ജനിച്ചവർ വർഗ്ഗം:1951-ൽ മരിച്ചവർ വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ
ഹരിത സാങ്കേതികവിദ്യ
ലഘുചിത്രം|2009-ൽ സംഘടിപിച്ച [[World Solar Challenge|വേൽഡ് സോളാർ ചലഞ്ചിലെ വിജയിച്ച, ടോക്കയ് ചലഞ്ചർ എന്ന സൗരകാർ. പൂർണ്ണമായും സൗരോർജ്ജത്തിൽ പ്രവർത്തിക്കുന്ന ഈ കാറിന് മണിക്കൂറിൽ ശരാശരി 100.5 കിലോമീറ്ററിലധികം വേഗതയിൽ സഞ്ചരിക്കാനാവും.|300x300ബിന്ദു]] നൈസർഗ്ഗിക പരിസ്ഥിതിയേയും അതിന്റെ വിഭവങ്ങളേയും നിരീക്ഷിക്കുകയും, പഠിക്കുകയും, സംരക്ഷിക്കുകയും ചെയ്യുന്നതിനായി  പരിസ്ഥിതിശാസ്ത്രം, ഗ്രീൻ കെമിസ്ട്രി, പരിസ്ഥിതി നിരീക്ഷണം,  ഇലക്ട്രോണീക് ഉപകരണങ്ങൾ തുടങ്ങിയ ശാസ്ത്രശാഖകളും സങ്കേതങ്ങളും പ്രയോജനപ്പെടുത്തുന്നതിനെയാണ് ഹരിത സാങ്കേതികവിദ്യ (ഇംഗ്ലീഷ്: green technology;ഗ്രീൻ ടെക്നോളജി) അഥവാ പാരിസ്ഥിതിക സാങ്കേതികവിദ്യ (ഇംഗ്ലീഷ്: Environmental technology;എന്വയോണ്മെന്റൽ ടെക്നോളജി) എന്ന് പറയുന്നത്. മനുഷ്യൻ പ്രകൃതിയിൽ ഏൽപ്പിക്കുന്ന ഹാനികരപ്രവർത്തികളുടെ ആഘാതം നിയന്ത്രിക്കുന്നതിനെ ഹരിത സാങ്കേതികവിദ്യ ലക്ഷ്യം വെയ്ക്കുന്നു. ക്ലീൻ ടെക്നോളജി എന്നും ഇത് അറിയപ്പെടുന്നു.
സുസ്ഥിരമായ ഊർജ്ജ ഉല്പാദന സാങ്കേതികവിദ്യകളായ ഫോട്ടോവോൾട്ടായിക്സ്, കാറ്റാടിയന്ത്രങ്ങൾ, ജൈവറിയാക്ടറുകൾ എന്നിവയെ വിവരിക്കാനും ഹരിത സാങ്കേതികവിദ്യ എന്ന പദം ഉപയോഗിക്കാറുണ്ട്. പാരിസ്ഥിതിക സാങ്കേതികവിദ്യയിൽ ഏറ്റവും പ്രാധാന്യം അർഹിക്കുന്നത് സുസ്ഥിര വികസന ത്തിനാണ്.
പുനരുപയോഗിക്കാവുന്ന ഊർജ്ജ രൂപങ്ങൾ
ലഘുചിത്രം|കന്യാകുമാരി ജില്ലയിലെ കാറ്റാടിയന്ത്രങ്ങൾ
വളരെ അനായാസമായി വീണ്ടും ഉല്പാദിപ്പിക്കാവുന്ന ഊർജ്ജരൂപങ്ങളെയാണ് പുനരുപയോഗ ഊർജ്ജങ്ങൾ എന്ന് പറയുന്നത്. സൗരോർജ്ജം, കാറ്റിൽനിന്നുള്ള ഊർജ്ജം, തിരമാലകളിൽനിന്നുള്ള ഊർജ്ജം എന്നിവയെല്ലാം ഇതിനുദാഹരണമാണ്.
കൽക്കരി, പെട്രോൾ തുടങ്ങിയ ഊർജ്ജസ്രോതസ്സുകൾ ഉപയോഗിക്കും തോറും ഭൂമിയിലെ അവയുടെ അളവ് കുറഞ്ഞുപോകുന്നു. അതിനാൽ ഇവയിൽനിന്നുള്ള ഊർജ്ജത്തെ പുനഃസ്ഥാപിക്കാൻ കഴിയാത്ത ഊർജ്ജരൂപങ്ങളിലാണ് പെടുത്തിയിരിക്കുന്നത്.
വായു ശുദ്ധീകരണം
സർവ്വസാധാരണ ഹരിത സസ്യങ്ങൾ പരിസരങ്ങളിൽ വളർത്തുന്നതിലൂടെ വായു ശുദ്ധമായി നിലനിർത്താൻ സാധിക്കുന്നു. കാർബൺ ഡൈ ഓക്സൈഡ് ആഗിരണം ചെയ്യാനും ഓക്സിജൻ പുറന്തള്ളാനും ഇതു സഹായിക്കുന്നു. Dypsis lutescens, സർപ്പപ്പോള, Epipremnum aureum തുടങ്ങിയവ ചില ഉദാഹരണങ്ങളാണ്.
ഖര മാലിന്യ നിയന്ത്രണം
സർക്കാരോ തദ്ദേശസ്വയംഭരണ സ്ഥാപനങ്ങളോ ചെയ്യുന്ന ഖര മാലിന്യങ്ങളെ ശുദ്ധീകരിക്കുക, പുനരുപയോഗിക്കുക, നിർമ്മാർജ്ജനം ചെയ്യുക, സംസ്കരിക്കുക തുടങ്ങിയ പ്രവർത്തികളാണ് ഖരമാലിന്യ നിയന്ത്രണത്തിൽ  വരുന്നത്.
മലിനജല സംസ്കരണം
മലിനജല സംസ്കരണം ആശയപരമായി ജല ശുദ്ധീകരണവുമായി സമാനമാണെങ്കിലും, ജലത്തിന്റെ മലിനീകരണത്തോത് അനുസരിച്ചു് സംസ്കരണം ചെയ്യുന്നതിനാൽ വളരെ പ്രാധാന്യം അർഹിക്കുന്നതാണ്. കൂടുതൽ മലിനീകരിക്കപ്പെട്ട ജലം മറ്റൊന്നിനും ഉപയോഗിക്കാതെയും, ഏറ്റവും കുറച്ച് മലിനീകരിക്കപ്പെട്ട ജലം ധാരാളമായി ജല ഉപയോഗം ആവശ്യമായിടത്ത് വിതരണം ചെയ്തും പരിസ്ഥിതി സംരക്ഷണത്തിന്റെയും സുസ്ഥിരതയുടെയും വിവിധ തലങ്ങളിലേക്ക് നയിക്കാൻ കഴിയും.
ഊർജ്ജ സംരക്ഷണം
വൈദ്യുതി ഉപഭോഗം കുറവുള്ള ഇലക്ട്രോണിക് ഉപകരണങ്ങൾ ഉപയോഗിക്കുകവഴി ഊർജ്ജ ഉപഭോഗം കുറയുകയും, അതുവഴി ഊർജ്ജ സംരക്ഷണം സാധ്യമാകുകയും ചെയ്യുന്നു. ഇതുമൂലം, ഊർജ്ജം ഉല്പാദിപ്പിക്കാനാവശ്യമായി ചിലവഴിക്കുന്ന ഫോസിൽ ഇന്ധnങ്ങളുടെ അളവും കുറയ്ക്കാൻ സാധിക്കുന്നു.
അവലംബം
വർഗ്ഗം:ഹരിത സാങ്കേതികവിദ്യ
സിംഗപ്പൂർ ചാങ്കി വിമാനത്താവളം
തെക്കുകിഴക്കൻ ഏഷ്യൻ രാജ്യമായ സിംഗപ്പൂരിലെ ഒരു പ്രധാന വിമാനത്താവളമാണ് സിംഗപ്പൂർ ചാങ്കി അന്താരാഷ്ട്ര വിമാനത്താവളം (ഇംഗ്ലീഷ്: Singapore Changi Airport). പൊതുവെ ചാങ്കി വിമാനത്താവളം എന്നാണ് ഇത് അറിയപ്പെടുന്നത്. തെക്കുകിഴക്കൻ ഏഷ്യയിലെതന്നെ വ്യോമഗതാഗത രംഗത്തെ ഒരു പ്രധാന ഹബ് കൂടിയാണ് സിംഗപ്പൂർ വിമാനത്താവളം.
പാസഞ്ചർ
<references group="Note" />
അവലംബം
വർഗ്ഗം:സിംഗപ്പൂർ വർഗ്ഗം:ഏഷ്യയിലെ വിമാനത്താവളങ്ങൾ
കാളികാവ് ഗ്രാമപഞ്ചായത്ത്
മലപ്പുറം ജില്ലയിലെ നിലമ്പൂർ താലൂക്കിൽ നിലമ്പൂർ ബ്ളോക്കിലാണ് 95 ചതുരശ്ര കിലോമീറ്റർ വിസ്തീർണ്ണമുള്ള കാളികാവ് ഗ്രാമപഞ്ചായത്ത് സ്ഥിതി ചെയ്യുന്നത്. ഈ ഗ്രാമപഞ്ചായത്തിന് 19 വാർഡുകളാണുള്ളത്.
അവലംബം
വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
പൊന്നാപുരം കോട്ട
എക്സൽ പ്രൊഡക്ഷൻസിന്റെ ബാനറിൽ എം. കുഞ്ചാക്കോ നിർമിച്ച മലയാളചലച്ചിത്രമാണ് പൊന്നാപുരം കോട്ട. വയലാർ രാമവർമ്മയും, എ.പി. ഗോപാലനും ചേർന്നെഴുതിയ 7 ഗാനങ്ങൾക്ക് ഈണം നൽകിയത് ജി. ദേവരാജനാണ്. 1973 മാർച്ച് 30-ന് ഈ ചിത്രം പ്രദർശിപ്പിച്ചുതുടങ്ങി
ഗാനങ്ങൾ
പൊന്നാപുരം കോട്ടയിലെ വയലാർ രാമവർമ്മയും, എ.പി. ഗോപാലനും ചേർന്നെഴുതിയ 7 ഗാനങ്ങൾക്ക് ഈണം നൽകിയത് ജി. ദേവരാജനാണ്.
പുറംകണ്ണികൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:എൻ എ താര ഛായാഗ്രഹണം ചെയ്ത ചലച്ചിത്രങ്ങൾ
അശ്വിനി റൂറൽ മെഡിക്കൽ കോളേജ്
മഹാരാഷ്ട്രയിലെ സോലാപൂരിൽ സ്ഥിതി ചെയ്യുന്ന ഒരു സ്വകാര്യ മെഡിക്കൽ കോളേജാണ് അശ്വിനി മെഡിക്കൽ കോളേജ് ഹോസ്പിറ്റൽ.
എം.ബി.ബി.എസ് ബിരുദ കോഴ്‌സിന് 100 സീറ്റുകളാണ് കോളേജിൽ ഉള്ളത്. മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ള ഈ സ്വകാര്യ മെഡിക്കൽ കോളേജ് നാസിക്കിലെ മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിട്ടുണ്ട്.
പുറം കണ്ണികൾ
വർഗ്ഗം:മഹാരാഷ്ട്രയിലെ മെഡിക്കൽ കോളേജുകൾ
ഹാരി പോട്ടർ ആന്റ് ദ ഡെത്‌ലി ഹാലോസ് - പാർട്ട് 2
ഹാരി പോട്ടർ ചലച്ചിത്ര പരമ്പരയിലെ എട്ടാം ചിത്രമാണ് ഹാരി പോട്ടർ ആന്റ് ദ ഡെത്‌ലി ഹാലോസ് - പാർട്ട് 2. ഹാരി പോട്ടർ ആന്റ് ദ ഡെത്‌ലി ഹാലോസ് പാർട്ട് - 1ന്റെ തുടർച്ചയായ ഈ ചിത്രം ഇതേ പേരിലുള്ള ജെ.കെ. റൗളിംഗ് നോവലിന്റെ ചലച്ചിത്രാവിഷ്കാരത്തിന്റെ രണ്ടാം ഭാഗം കൂടിയാണ്. ഡേവിഡ് യേറ്റ്സ് സംവിധാനവും സ്റ്റീവ് ക്ലോവ്സ് രചനയും നിർവഹിച്ചിരിക്കുന്നു. ഡേവിഡ് ഹെയ്മാൻ, ഡേവിഡ് ബാരോൺ, ഹാരി പോട്ടർ നോവലിസ്റ്റ് കൂടിയായ ജെ.കെ. റൗളിംഗ് എന്നിവർ നിർമ്മിച്ച ഈ ചിത്രം വിതരണത്തിനെത്തിച്ചത് വാർണർ ബ്രോസ് ആയിരുന്നു. ഡാനിയൽ റാഡ്ക്ലിഫ്, റൂപെർട്ട് ഗ്രിന്റ്, എമ്മ വാട്സൺ എന്നിവർ പ്രധാന കഥാപാത്രങ്ങളായ ഹാരി പോട്ടർ, റോൺ വീസ്‌ലി, ഹെർമിയോണി ഗ്രേഞ്ചർ എന്നിവരെ അവതരിപ്പിച്ചിരിക്കുന്നു. വോൾഡമോട്ടിനെ നശിപ്പിക്കാനുള്ള ഹാരിയുടെ നീക്കങ്ങളുടെ തുടർച്ചയാണീ ചിത്രം. ഹാരി പോട്ടർ പരമ്പരയുടെ അവസാന ഭാഗം കൂടിയാണീ ചലച്ചിത്രം.
പുറംകണ്ണികൾ
വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:ഹാരി പോട്ടർ ചലച്ചിത്രങ്ങൾ
ജി - 20
ലോകത്തെ വ്യാവസായികമായി വികസിച്ചതും ഉയർന്നുവരുന്നതുമായ പ്രമുഖ രാജ്യങ്ങളുടെ കൂട്ടായ്മയാണ് ജി-20. ജി-20 നിലവിൽ വന്നത് 1999 സെപ്റ്റംബർ 26നാണ്. പേരിൽ ഇരുപതെങ്കിലും അതിലധികം രാജ്യങ്ങളുണ്ട് ഇതിൽ. പത്തൊൻപത് രാജ്യങ്ങളും പിന്നെ യൂറോപ്യൻ യൂണിയനും ചേർന്നതാണ് ഈ ഗ്രൂപ്പ്.ലോകജനസംഖ്യയുടെ 65 ശതമാനം ഈ ശതമാനം ഈ രാജ്യങ്ങളിലാണ്. ലോക ജി.ഡി.പി.യുടെ 85 ശതമാനവും കച്ചവടത്തിന്റെ 75 ശതമാനവും കൈയാളുന്നത് ഈ ഗ്രൂപ്പിലെ രാജ്യങ്ങളാണ്. അതുകൊണ്ടാണ് ഈ ഗ്രൂപ്പിന്റെ തീരുമാനങ്ങൾ ലോകത്തിന്റെ ഭാവി നിർണയിക്കുന്നതിൽ മുഖ്യ ശക്തിയാവുന്നത്.
ചരിത്രം
1999-ൽ കിഴക്കനേഷ്യാ സാമ്പത്തിക പ്രതിസന്ധിക്കാലത്ത് രൂപവത്‌കരിക്കപ്പെട്ട ഈ കൂട്ടായ്മയുടെ പ്രാഥമികലക്ഷ്യം ലോക സാമ്പത്തികമേഖലയെ തകിടംമറിയാതെ തുഴഞ്ഞുകൊണ്ടുപോവുക എന്നതായിരുന്നു. അംഗരാജ്യങ്ങളിലെ ധനകാര്യ മന്ത്രിമാരും സെൻട്രൽ ബാങ്ക് തലവന്മാരുമായിരുന്നു ആ സമയത്ത് പ്രതിനിധികളായുണ്ടായിരുന്നത്. അടുത്ത ഒൻപതുവർഷം പൊടിപിടിച്ചുകിടന്ന ഈ കൂട്ടായ്മ വീണ്ടും സജീവമാകുന്നത് 2008-ലാണ്. ലോകം മറ്റൊരു സാമ്പത്തികപ്രതിസന്ധി അഭിമുഖീകരിച്ച വർഷമായിരുന്നു അത്. ധനകാര്യ മന്ത്രിമാരും സെൻട്രൽ ബാങ്ക് തലവന്മാരുമായിരുന്നു ആ സമയത്ത് പ്രതിനിധികളായുണ്ടായിരുന്നത്. അടുത്ത ഒൻപതുവർഷം പൊടിപിടിച്ചുകിടന്ന ഈ കൂട്ടായ്മ വീണ്ടും സജീവമാകുന്നത് 2008-ലാണ്. ലോകം മറ്റൊരു സാമ്പത്തികപ്രതിസന്ധി അഭിമുഖീകരിച്ച വർഷമായിരുന്നു അത്. ധനകാര്യമന്ത്രിമാർക്ക് പകരം രാഷ്ട്രത്തലവന്മാർത്തന്നെ നേരിട്ട് പങ്കെടുക്കുന്ന ഒരു വേദിയാവുന്നത് ആ വർഷമാണ്. പിന്നീടിങ്ങോട്ട് കഴിഞ്ഞ ഒന്നരപ്പതിറ്റാണ്ടിനിടയിൽ ജി 20 വലിയ കൂട്ടായ്മയായി പരിണമിച്ചു. കേവലം സാമ്പത്തികമേഖലയ്ക്കപ്പുറം ലോകസുരക്ഷ, ഭക്ഷ്യസുരക്ഷ, ഊർജസുരക്ഷ, പരിസ്ഥിതി, പൊതുജനാരോഗ്യം തുടങ്ങി സ്റ്റാർട്ടപ്പുവരെ ചർച്ചചെയ്യുന്ന വേദിയായി ഈ സംഘടന വളർന്നു. സ്ഥിരം ആസ്ഥാനമില്ല എന്നതാണ് ഈ ഗ്രൂപ്പിന്റെ മറ്റൊരു പ്രത്യേകത. പ്രസിഡൻസി ഓരോവർഷം ഓരോ രാജ്യങ്ങളിലേക്കായി തിരിഞ്ഞുവരും.
പുറം കണ്ണികൾ
വർഗ്ഗം:അന്താരാഷ്ട്ര സാമ്പത്തിക സംഘടനകൾ
പെരിന്തട്ട
ജനസംഖ്യ
India census, പെരിന്തട്ടയിൽ 5174 ജനങ്ങളുണ്ട്. അതിൽ, 2479 പുരുഷന്മാരും 2695 സ്ത്രീകളുമാണ്.
ഗതാഗതം
ദേശീയപാത പെരുമ്പ ജംഗ്ഷൻ വഴി പോകുന്നു. ഈ പാതയിലൂടെ ഉത്തര ഭാഗത്തേയ്ക്കു പോയാൽ ഗോവ മുംബൈ എന്നിവിടങ്ങളിലെത്താം. ഈ പാതയിലൂടെ ദക്ഷിണഭാഗത്തേയ്ക്കു പൊയാൽ കൊച്ചി, തിരുവനന്തപുരം എന്നിവിടങ്ങളിലെത്താം. ഇരിട്ടിയുടെ കിഴക്കു ഭാഗത്തുള്ള റോഡ് വഴി മൈസൂർ, ബാംഗളൂർ എന്നിവിടങ്ങളിലെത്താം. അടുത്ത റെയിൽവേ സ്റ്റേഷൻ പയ്യന്നൂർ ആകുന്നു. ഇത്, മംഗലാപുരം-പാലക്കാട് പാതയിലാണ്. ഇന്ത്യയുടെ മിക്ക ഭാഗങ്ങളിലേയ്ക്കും ഇവിടെനിന്നും ട്രയിൻ ലഭിക്കും. കണ്ണൂർ, മംഗലാപുരം, കോഴിക്കോട് എന്നിവ വഴി ഇവിടെനിന്നും വിദേശരാജ്യങ്ങളിലെയ്ക്കു പോകാവുന്നതാണ്.
സാൻഡി ഡെന്നിസ്
സാന്ദ്ര  ഡെയിൽ “സാൻഡി” ഡെന്നിസ്, (ജീവിതകാലം: ഏപ്രിൽ 27, 1937 – മാർച്ച് 2, 1992) ഒരു അമേരിക്കൻ തീയേറ്റർ ആർട്ടിസ്റ്റും സിനിമാ നടിയുമായിരുന്നു. 1960 കളിലെ അവരുടെ അഭിനയജീവിതത്തിൻറെ ഉയരത്തിൽ നിൽക്കുമ്പോൾ ‘ഹു ഇസ് അഫ്രൈഡ് ഓഫ് വിർജീനിയ വുൾഫ്?’ എന്ന സിനിമയിലെ കഥാപാത്രത്തെ അവതരിപ്പിച്ചതിന് അവർക്ക് രണ്ടു ടോണി അവാർഡുകളും അതേസമയം തന്നെ ഒരു ഓസ്കാർ അവാർഡും ലഭിക്കുകയുണ്ടായി.
സാൻഡി ഡെന്നിസ്, അന്നെ ബാൻക്രോഫ്റ്റ്, സോയെ കാൽഡ്വെൽ, വയോള ഡേവിസ്, കോള്ളീൻ ഡ്യൂഹേസ്റ്റ്, മൌറീൻ സ്റ്റാപ്പിൾട്ടൺ, ഐറിൻ വർത്ത്, ഔഡ്രാ മക്ഡൊനാൾ ഡ് എന്നിവർ മാത്രമാണ് മികച്ചനടി, മികച്ച ഫീച്ചർ നടി എന്നിവയ്ക്ക് ഒരേ സമയം ടോണി അവാർഡുകൾ നേടിയവർ.
ആർ. ഹേലി
കേരള സംസ്ഥാനത്തിന്റെ മുൻ അഗ്രികൾച്ചർ ഡയറക്‌ടറും കേരളത്തിലെ ഫാം ഇൻഫർമേഷൻ ബ്യൂറോയുടെ (FIB) ആദ്യത്തെ പ്രിൻസിപ്പൽ ഇൻഫർമേഷൻ ഓഫീസറുമായിരുന്നു '''ആർ. ഹേലി'''. കേരളത്തിലെ ഫാം ജേർണലിസത്തിന്റെ തുടക്കക്കാരനായിരുന്ന അദ്ദേഹം കാർഷിക രംഗം ആധുനികവത്കരിക്കാനും ലോകമെമ്പാടുമുള്ള കാർഷിക ഗവേഷണ ഫലങ്ങൾ തദ്ദേശീയ കർഷകരിൽ എത്തിക്കാനും അതിയായ ശ്രദ്ധ കൊടുത്തിരുന്നു.
ജനനം, കുടുംബം
ഈഴവ സമുദായത്തിൽ നിന്നും തിരുവിതാംകൂർ സർവീസിൽ നിയമിതനായ ആദ്യ ഗസറ്റഡ് ഓഫീസർ, എസ്.എൻ.ഡി.പി. യോഗം ദേവസ്വം സെക്രട്ടറി, ആറ്റിങ്ങൽ നഗരസഭയുടെ പ്രഥമ അധ്യക്ഷൻ എന്നീ നിലകളിൽ അറിയപ്പെടുന്ന പി.എം. രാമന്റെയും (രാമൻ രജിസ്ട്രാർ) ഭാരതിയുടെയും ഭാരതിയുടെയും പതിനൊന്ന് മക്കളിൽ ഇളയ മകനായി 1934 സെപ്റ്റംബറിൽ തിരുവനന്തപുരം ജില്ലയിലെ ആറ്റിങ്ങലിൽ ആണ് ആർ. ഹേലി ജനിച്ചത്. ) ട്രേഡ് യൂണിയൻ നേതാവും മുൻ എംഎൽഎയുമായിരുന്ന ആർ. പ്രകാശം, നിയമസഭാ സെക്രട്ടറിയായിരുന്ന ഡോ. ആർ. പ്രസന്നൻ, ഡെപ്യൂട്ടി ചീഫ് എൻജിനീയറായിരുന്ന ഹർഷൻ എന്നിവർ സഹോദരങ്ങളാണ്.
ഏറ്റവും ഇളയ മകന് സൂര്യൻ എന്ന അർഥമുള്ള ഹേലി എന്ന പേരാണു മാതാപിതാക്കൾ അദ്ദേഹത്തിനു നൽകിയത്. സാമൂഹ്യ പരിഷ്കർത്താവ് കൂടിയായിരുന്ന അച്ഛൻ രാമൻ ഹേലിയുടെ വ്യക്തിത്വത്തെ ഏറെ സ്വാധീനിച്ചിട്ടുണ്ട്.
കേരള ആരോഗ്യ വകുപ്പിൽ നിന്നും സീനിയർ സിവിൽ സർജൻ ആയി വിരമിച്ച ഡോ. സുശീലയാണ് ഭാര്യ. ആലപ്പുഴ മെഡിക്കൽ കോളജിൽ ജനറൽ മെഡിസിൻ പ്രൊഫസറായ ഡോ. എച്ച്. പൂർണിമ, കേരള റിയൽ എസ്റ്റേറ്റ് റെഗുലേറ്ററി അതോറിറ്റി സെക്രട്ടറിയായ പ്രശാന്ത് ഹേലി എന്നിവർ മക്കളാണ്.
വിദ്യാഭ്യാസം, ജോലി
ബെംഗളൂരുവിലെ ഹെബ്ബാൾ കാർഷിക കോളജിൽനിന്നാണ് ഹേലി ബിരുദം പൂർത്തിയാക്കുന്നത്. 20–ാം വയസ്സിൽ റബർ ബോർഡിൽ ജൂനിയർ ഓഫിസറായി ജോലിയിൽ പ്രവേശിച്ചെങ്കിലും ഒരു വർഷത്തിനു ശേഷം അവിടുന്ന് രാജിവെച്ച് സംസ്ഥാന കൃഷി വകുപ്പിൽ ചേർന്നു. തിരുകൊച്ചി കൃഷി വകുപ്പിൽ കൃഷി ഇൻസ്‌പെക്ടർ ആയും മല്ലപ്പള്ളിയിൽ അഗ്രിക്കൾച്ചറൽ എക്സ്റ്റൻഷൻ ഓഫീസറായും ജോലി ചെയ്തിട്ടുണ്ട്. കേരള കർഷകൻ മാസിക ആരംഭിച്ചതിനു പിന്നിൽ പ്രവർത്തിച്ച അദ്ദേഹം കേരള കർഷകൻ മാസികയുടെ എഡിറ്ററായും പ്രവർത്തിച്ചിട്ടുണ്ട്.
ഫാം ഇൻഫർമേഷൻ ബ്യൂറോയിലെ ജോലി
കേരളത്തിലെ ഫാം ഇൻഫർമേഷൻ ബ്യൂറോയുടെ (FIB) ആദ്യത്തെ പ്രിൻസിപ്പൽ ഇൻഫർമേഷൻ ഓഫീസറായിരുന്ന ആർ. ഹേലി. ഫാം ജേർണലിസമെന്ന ഒരു നൂതന പത്ര പ്രവർത്തനശാഖയുടെ തുടക്കക്കാരൻ കൂടിയാണ്.
ഫാം ജേർണലിസം
ഹരിത വിപ്ളവ കാലഘട്ടത്തിൽ ഹേലിയെ നെൽകൃഷിയിലെ പുതിയ സങ്കേതങ്ങൾ മനസ്സിലാക്കാൻ വേണ്ടി ഇന്തോനേഷ്യയും തായ്‌വാനും തായ്‌ലാൻഡും ഉൾപ്പെടെയുള്ള കിഴക്കനേഷ്യയിലെ പ്രധാന നെൽക്കൃഷി മേഖലയിൽ പരിശീലനത്തിനായി അയച്ചു. ഒരു വർഷത്തെ പരിശീലനത്തിനു ശേഷം തിരിച്ചെത്തിയ ഹേലി, നെൽക്കൃഷിയിൽ ലോകത്ത് വന്ന വമ്പിച്ച മാറ്റങ്ങളെപ്പറ്റി കേരളത്തിലെ മുഖ്യ പത്രങ്ങളിൽ തുടർച്ചയായി സരസമായും ലളിതമായും ലേഖന പരമ്പരകൾ എഴുതിത്തുടങ്ങി. ആകാശവാണിയിലെ ‘വയലും വീടും’ പരിപാടിയും ഫാം ഇൻഫർമേഷൻ ബ്യുറോയും ചേർന്ന് ആരംഭിച്ച കാർഷിക വാർത്തകളും ഹേലിയുടെ നേതൃത്വത്തിലാണ് ആരംഭിക്കുന്നത്.
ഗ്രൂപ്പ് ഫാമിംഗ്
കൃഷിമന്ത്രിയായിരുന്ന വി.വി. രാഘവൻ, ചെലവ് കുറച്ച് ഉല്പാദനം വർധിപ്പിക്കാൻ കേരളത്തിലെ നെൽകൃഷി മേഖലയിൽ നടപ്പിലാക്കിയ 'ഗ്രൂപ്പ് ഫാമിംഗ്' എന്ന കൂട്ടുകൃഷി വികസന പദ്ധതിയുടെ നടത്തിപ്പിൽ ഹേലിയുടെ പങ്ക് ശ്രദ്ധേയമായിരുന്നു.
ദൂരദർശനിലെ കാർഷിക പരമ്പരകൾ
ഹേലി കൃഷിവകുപ്പിന്റെ തലവനായി വിരമിച്ച ശേഷം ദൂരദർശൻ അധികൃതരുടെ അഭ്യർത്ഥന പ്രകാരം ഹേലി ‘നൂറുമേനിയുടെ കൊയ്ത്തുകാർ’ എന്ന കാർഷിക പരമ്പരയുടെ ഭാഗമായി പ്രവർത്തിക്കാൻ തുടങ്ങി.
കുട്ടനാട് പാക്കേജിലെ സംഘത്തിൽ
ലഘുചിത്രം|211x211ബിന്ദു|കുട്ടനാട് പാക്കേജ് ബോർഡ് പ്രമുഖ കാർഷിക ശാസ്ത്രജ്ഞൻ ഡോ. എം.എസ്. സ്വാമിനാഥൻ നേതൃത്വം കൊടുത്ത കുട്ടനാട് പാക്കേജ് പഠന സംഘത്തിൽ ഡോ. രത്നം, ഡോ. ജെയിംസ്, ഡോ. കെ.ജി പത്മകുമാർ, ഡോ. കൃഷ്ണദാസ് എന്നിവർക്കൊപ്പം ഹേലിയും അംഗമായി. കുട്ടനാട്ടിലെ കായൽ കൈയേറ്റത്തിനെതിരെ വാദിച്ചിരുന്ന ഹേലി, വേമ്പനാട്ട് കയലിൻെറ വിസ്​തീർണം കുറയുകയാണ് എന്നും ഇനിയും അത് കുറയാൻ അനുവദിക്കരുത് എന്നും പറഞ്ഞിരുന്നു. കുട്ടനാടിന് പ്രത്യേക വികസന അതോറിറ്റി വേണമെന്നും അതിനായി നിയമസഭയിൽ ബില്ല് അവതരിപ്പിക്കണമെന്നും അദ്ദേഹം ആവശ്യപ്പെട്ടിട്ടുണ്ട്.
വിരമിക്കലിനു ശേഷം
1990 ൽ വിരമിച്ചതിനു ശേഷവും ഹേലി കൃഷി വിഷയത്തിൽ സർക്കാരിൻ്റെ ഉപദേശകനായി പ്രവർത്തിച്ചുവന്നിരുന്നു. പല കൃഷിമന്ത്രിമാരും അദ്ദേഹവുമായി ആശയവിനിമയം നടത്തുകയും അദ്ദേഹത്തിൻ്റെ അഭിപ്രായങ്ങൾ തേടുകയും ചെയ്തിരുന്നു. കേരള കാർഷിക നയരൂപീകരണ സമിതിയിലെ അംഗമെന്ന നിലയിലും ഹേലി പ്രവർത്തിച്ചിട്ടുണ്ട്. സംസ്ഥാന സർക്കാർ ഏർപ്പെടുത്തിയ പ്രഥമ ‘കൃഷിഭാരതി’ പുരസ്കാരം ഉൾപ്പെടെ ഒട്ടേറെ ബഹുമതികൾ തേടിയെത്തി. പാൽ, മുട്ട, മാംസ്യം എന്നിവയിൽ സംസ്ഥാനത്തിന് ഏകദേശം സ്വയം പര്യാപ്തത കൈവരുന്നത് സി. ദിവാകരൻ ഭക്ഷ്യ സിവിൽ സപ്ളൈസ്, ക്ഷീര മൃഗസംരക്ഷണവകുപ്പ് മന്ത്രിയായിരിക്കെ ഹേലി സമർപ്പിച്ച കമ്മിറ്റി റിപ്പോർട്ട് പ്രകാരമായിരുന്നു.
ആർ. ഹേലി കമ്മിറ്റിയുടെ ശുപാർശകൾ
പാൽ,മുട്ട,മാംസം എന്നീ ഭക്ഷ്യസാധനങ്ങളുടെ ഉത്‌പാദനം വർദ്ധിപ്പിക്കാനും അന്നത്തെ മുഖ്യമന്ത്രി വി. എസ് അച്യുതാനന്ദൻ നിർദ്ദേശിച്ചതിൻ്റെ അടിസ്ഥാനത്തിൽ ഭക്ഷ്യ സിവിൽ സപ്ളൈസ്, ക്ഷീര മൃഗസംരക്ഷണവകുപ്പ്മന്ത്രി സി. ദിവാകരൻ ആർ. ഹേലിയുടെ നേതൃത്വത്തിൽ ഒരു കമ്മിറ്റി രൂപികരിച്ചു. ഈ കമ്മിറ്റിയുടെ ശുപാർശകൾ കേരളത്തിലെ മൃഗസംരക്ഷണ ക്ഷീരവകുപ്പിന്റെ ചരിത്രത്തിൽ പ്രാധാന്യം അർഹിക്കുന്ന ഒന്നായി മാറി.